Ibu Hamil, Jaga Berat Badan Jangan Obes! Risiko Bukan Hanya Pada Anda, Tapi Juga Bayi

Obesiti dan masalah berat badan berlebihan
dalam kalangan wanita hamil
 menjadi salah satu keadaan kesihatan wanita yang paling penting.

Kira-kira satu pertiga daripada golongan wanita yang mengandung mempunyai berat badan berlebihan mahupun obesiti.

Bagi para wanita daripada kumpulan ini, kehamilan sebegini dikaitkan dengan kehamilan berisiko bagi kedua-dua pihak, ibu dan anak dalam kandungan.

Mempunyai indeks jisim badan (BMI) yang tinggi semasa mengandung boleh memberikan kesan yang besar kepada kesihatan anda dan juga
kesihatan bayi dalam kandungan
.

Kesan berat badan yang berlebihan terhadap kesihatan kandungan

Sekiranya anda mempunyai berat badan berlebihan atau masalah obesiti semasa kehamilan, anda cenderung mengalami komplikasi berikut:

Masalah tekanan darah tinggi, preeklampsia dan darah beku

Tekanan darah tinggi adalah apabila daya tekanan darah ke dinding saluran darah menjadi terlalu tinggi.

Preeklampsia adalah keadaan yang boleh berlaku selepas minggu ke-20 kehamilan diiringi oleh proteinuria (protein berlebihan di dalam air kencing) atau lain-lain tanda kerosakan organ multisistemik.

Ini berlaku ketika seorang wanita hamil mempunyai
tekanan darah tinggi
 dan menjadi petanda bahawa beberapa organ dalam badan, seperti buah pinggang dan hati tidak berfungsi dengan baik.

Masalah pembekuan darah akan menyekat aliran darah pada saluran darah.

Kencing manis semasa mengandung

Ini adalah sejenis diabetes yang berlaku kepada beberapa wanita semasa kehamilan.

Diabetes terjadi apabila badan anda mempunyai terlalu banyak gula
 (disebut glukosa) di dalam darah.

Kehamilan melewati tarikh akhir dan masalah semasa bersalin dan kelahiran, termasuk masalah dengan anestesia (ubat sakit).

Kelahiran secara
caesar
 akan menyebabkan bayi anda dilahirkan melalui pembedahan yang dibuat oleh doktor di bahagian perut dan rahim.

Sekiranya anda mempunyai berat badan berlebihan ataupun obesiti, kemungkinan besar anda mengalami komplikasi dari pembedahan
caesar
 adalah tinggi, seperti jangkitan atau kehilangan darah yang banyak.

Keguguran atau
stillbirth

Keguguran berlaku ketika bayi mati di dalam rahim sebelum mencecah minggu ke-20 kehamilan.

Sebilangan
wanita mengalami keguguran
 sebelum mengetahui bahawa mereka sebenarnya sedang hamil.

Masa pemulihan akibat keguguran akan mengambil jangka masa selama beberapa minggu hingga sebulan atau lebih.

Stillbirth
pula terjadi apabila seorang wanita melahirkan bayi yang telah mati setelah 20 minggu usia kehamilan.

Sekiranya anda mengalami masalah berat badan, kemungkinan besar anda mendapat komplikasi lain, termasuk:

Jangkitan semasa kehamilan, seperti jangkitan saluran kencing

Gangguan tidur yang disebut apnea tidur obstruktif. Ini adalah ketika pernafasan anda berhenti semasa anda sedang tidur

Masalah pembekuan darah berbahaya yang disebut tromboembolisme vena (juga disebut VTE). Ini adalah akibat darah yang membeku pecah dan mengalir melalui darah anda ke organ badan seperti otak, paru-paru atau jantung. Ini boleh menyebabkan strok ataupun serangan jantung

Masalah dengan penyusuan susu ibu

Apa yang boleh anda lakukan bagi menjamin kehamilan yang sihat dan berat badan yang terkawal?

Sebelum mengandung, pastikan anda dapatkan pemeriksaan awal, pergi ke mana-mana klinik atau hospital untuk melakukan pemeriksaan.

Doktor mahupun golongan profesional akan memberikan khidmat nasihat kepada anda mengenai cara-cara menurunkan berat badan secara selamat dan sihat.

Mencuba untuk menurunkan berat badan sebelum kehamilan adalah langkah yang terbaik untuk anda dan bayi dalam kandungan.

Dapatkan rawatan pranatal awal dan berkala

Penjagaan pranatal adalah rawatan perubatan yang anda perlu dapatkan semasa mengandung.

Amalkan untuk pergi ke tempat pemeriksaan bagi pemeriksaan pranatal, walaupun anda mungkin berasa sihat.

Kebiasaannya, doktor anda akan memberi ujian pranatal, seperti ujian saringan glukosa untuk diabetes dan ultrasound bagi mendapatkan gambaran mengenai bayi anda di dalam kandungan.

Makan makanan yang sihat

Bercakap dengan doktor atau pakar pemakanan untuk membantu dalam merancang pemakanan anda.

Ini dapat membantu anda membuat rancangan
makan yang berkhasiat dan cukup zat
 berdasarkan usia, berat badan, ketinggian dan aktiviti fizikal anda.

Anda tidak boleh berdiet

Jika anda cuba berdiet semasa hamil. ia akan mengurangkan nutrien yang diperlukan oleh bayi dalam kandungan anda untuk pertumbuhan dan perkembangan janin yang sihat.

Pastikan anda tidak mencuba untuk mengekalkan berat badan yang sama atau menurunkan berat badan terutamanya semasa mengandung.


Ada Insurans Nyawa, Kalau Mati Siapa Boleh Claim Ya? Semak Fakta Penting Ini Dahulu

Sebenarnya, adalah sangat penting untuk setiap daripada kita semua agar mempunyai sekurang-kurangnya sebuah skim caruman kewangan insurans nyawa.

Pun begitu, mungkin masih ramai yang belum memilikinya ekoran sudahpun mencarum di dalam
skim caruman kewangan lain seperti insurans perubatan
.

Persoalannya, apakah wujud sebarang perbezaan di antara insurans nyawa dengan insurans perubatan? Jom teruskan membaca artikel untuk ambil tahu!

Untuk mendapatkan lebih banyak info tentang Kesihatan sila dapatkannya
di sini.

Kenapa insurans itu penting untuk kita semua?

Ada segelintir individu yang mungkin menyangka bahawa simpanan di dalam tabung atau bank sudah memadai untuk masa depan di hari tua kelak.

Mungkin pendapat ini adalah benar hanya jika simpanan itu berjaya disimpan dengan baik tanpa dikorek terlebih dahulu untuk kegunaan kecemasan.

Dalam pada itu, tiada siapa yang dapat menjangka apa yang bakal terjadi kepada diri pada masa akan datang termasuklah kemalangan, kecelakaan atau kematian.

Disebabkan itu, kita semua perlu sedar dan faham akan
 kegunaan serta kepentingan memiliki insurans
 agar kehidupan dapat dijalani dengan lebih baik.

Apa itu insurans nyawa @ hayat?

Insurans nyawa atau hayat ini adalah sejenis skim caruman kewangan yang perlu dibayar pada jumlah tertentu secara bulanan/ tahunan.

Ia akan memberi manfaat dalam bentuk bantuan kewangan kepada tanggungan si pencarum sekiranya si pencarum itu telahpun meninggal dunia.

Objektif utama insurans ini adalah untuk membantu individu seperti ahli keluarga yang akan terjejas aspek kewangan apabila anda meninggal dunia.

Oleh itu, anda perlu menyenaraikan penama-penama penting yang bakal menerima manfaat sewaktu memohon untuk mencarum insurans nyawa.

Jika tiada penama, tanggungan anda perlu menyediakan Surat Pemberian Probet atau Surat Arahan Perintah Pembahagian untuk menerima manfaat.

Meskipun ia mengatakan manfaat akan diperolehi apabila pencarum meninggal, namun terdapat pengecualian untuk
kes bunuh diri yang tidak akan menerima apa-apa
.

Apa itu insurans perubatan @ kesihatan?

Insurans perubatan atau kesihatan ini adalah sejenis skim caruman kewangan yang perlu dibayar pada jumlah tertentu secara bulanan/ tahunan.

Ia akan memberi manfaat dalam bentuk bantuan kewangan kepada si pencarum sekiranya berlaku sebarang masalah keadaan kesihatan kepada si pencarum.

Objektif utama insurans ini adalah untuk membantu individu yang mungkin akan terjejas kemampuan untuk menjana pendapatan akibat masalah perubatan.

Sekiranya anda mengalami kemalangan atau kecelakaan, sila terus pergi ke klinik atau hospital panel yang didaftarkan untuk mendapatkan rawatan dan ubatan.

Namun, kalian juga perlu tahu bahawa tidak semua jenis penyakit yang akan ditanggung kos rawatan dan ubatan oleh pihak insurans bergantung terma dan syarat.

Contohnya,
pesakit penyakit kronik seperti kanser dan strok
 mungkin akan memerlukan anda untuk mencarum caruman lain iaitu insurans penyakit kritikal.

Apa beza di antara kedua-duanya?

Secara umumnya, kita mungkin dapat menyimpulkan bahawa
perbezaan utama dan ketara di antara insurans
 nyawa dengan insurans perubatan adalah manfaatnya.

Bagi pemegang polisi insurans nyawa, manfaat bantuan kewangan tersebut akan diperolehi oleh penama-penama di dalam skim caruman insurans anda.

Bagi pemegang polisi insurans perubatan, manfaat bantuan kewangan tersebut akan diperolehi oleh anda jika anda mengalami masalah keadaan kesihatan.

Berikut merupakan ringkasan gambaran perbezaan insurans nyawa dengan insurans perubatan:

Insurans Nyawa

Insurans Perubatan

Apa manfaat utama?

Membantu aspek kewangan tanggungan yang ditinggalkan setelah pencarum meninggal dunia

Menampung kos rawatan dan ubatan pencarum di hospital atau klinik panel berkaitan

Kenapa ia penting?

Tanggungan pencarum sudah pasti akan terjejas dari aspek kewangan setelah mereka meninggal dunia

Kemampuan untuk si pencarum menjana pendapatan mungkin akan terjejas akibat masalah perubatan

Siapa terima manfaat?

Penama di dalam caruman insurans sebelum pencarum meninggal dunia seperti ahli keluarga

Pencarum ataupun individu yang didaftarkan sekali dalam caruman insurans tertakluk terma dan syarat

Yang mana satu patut anda carum?

Hakikatnya, pilihan untuk memilih mana satu jenis insurans yang mungkin terbaik buat anda adalah terletak di tangan dan hemat anda sendiri.

Namun adalah sangat penting untuk anda memiliki
sekurang-kurangnya satu daripada jenis insurans
 ini kerana kita tidak dapat menjangka masa hadapan.

Dalam pada itu juga, sebenarnya adalah tidak salah untuk kalian memiliki kedua-dua insurans hayat serta insurans kesihatan ini dalam waktu yang sama.

Untuk mendapatkan penerangan yang lebih terperinci mengenai perkara ini, segera hubungi ejen atau syarikat insurans berkaitan yang anda mungkin berminat.


Bagaimana Ingin Menceritakan Tentang Seks Kepada Anak Perempuan Anda

Semakin meningkat usia mereka, anak perempuan anda mungkin pernah mendengar dan pernah tertanya tentang apakah itu seks. Penting untuk anda faham bahawa peranan anda adalah kritikal dalam memberi pendidikan berkaitan seks kepada mereka. Tanpa pengetahuan yang betul atau kukuh dan ditambah pula dengan rasa ingin tahu yang membuak dalam jiwa muda dan remaja mereka, ianya akan membawa kepada mudarat sekiranya anda melengahkan pendedahan tentang pendidikan seks dan langkah-langkah berjaga kepada mereka. Ini adalah beberapa nasihat efektif dalam mendidik mereka tentang seks:

Bila dan bagaiman untuk berdiskusi?

Titik permulaan perbincangan ini semestinya sesuatu yang menjanggalkan. Menurut Janine J. Sherman, seorang misi terlatih dalam bidang sakit puan dan kebidanan, perbualan ini secara idealnya datang secara tidak dirancang dan secara bersantai. Contoh yang mudah adalah apabila berlakunya adegan seksual atau membabitkan ibu yang hamil dalam rancangan TV. Permulaan lain yang bagus juga adalah bertanya tentang tabiat kawan-kawan mereka sama ada mereka telah mula berjanji temu dan perhatikan rekasi anak anda sama ada mereka ingin teruskan topik tersebut atau tidak. Anda boleh juga menonton dokumentari atau membacakan buku berkaitan seks bersama dengan mereka. Pastikan bahan didikan anda mudah untuk difahami dan bebas daripada unsur ghairah kerana tujuan anda adalah untuk memastikan mereka faham fungsi seks dari sudut biologi dan keselamatan diri.

Siapa yang perlu memainkan peranan: Ibu, bapa atau kedua-duanya?

Ramai merasakan peranan ini lebih sesuai dimainkan oleh ibu dan hal ini mungkin benar dalam banyak situasi kerana faktor jantina yang sama. Bagaimanapun, bapa yang rapat dengan anak perempuan mereka turut boleh memainkan peranan untuk memberikan pendidikan. Hakikatnya, ia bergantung kepada siapa yang anak tersebut lebih selesa dengan.

Bagaimana menguruskan soalan cepumas?

Lazimnya, anak-anak di usia awal remaja tidak memikirkan dahulu soalan mereka sebelum mereka bertanya. Jadinya, akan kerap berlaku soalan yang akan mengejutkan anda seperti “Apa itu
blowjob
?” atau “Kenapa orang lakukan seks?” dan mereka akan mengharapkan jawapan yang mudah daripada pihak anda. Jika anda tidak dapat menghasilakn jawapan yang bernas, cakap sahaja yang anda akan menjawabnya semula dalam masa terdekat. Jangan senyap sahaja dan biarkan topik itu tidak terjawab.

Apa yang anak perempuan anda perlu tahu lebih daripada sekadar seks

Selain pengetahuan tentang hubungan seks, lengkapkan sekali mereka dengan kaedah untuk mengenali tindakan-tindakan yang berniat ke arah seks dan langkah keselamatan bagi melindungi diri mereka. Pada sekitar usia 15, ajar mereka sekali tentang apa itu hubungan yang sihat dan hubungan yang bersifat mengambil kesempatan. Ajar sekali tentang jenayah seks, cara untuk mengelakkan daripada menjadi mangsa dan tindakan yang wajar diambil sekiranya berada dalam situasi tersebut. Akhir sekali, tetapkan had dalam hubungan mereka dalam masa yang sama, tidak terlalu mengongkong kehidupan mereka.

Hello Health Group
 tidak memberi nasihat perubatan, diagnosis atau rawatan.

Baca juga:

Patutkah bayi makan bijirin nasi?

Cara merawat puting merekah

Tips menguruskan hidup sebagai seorang ibu atau bapa tunggal

Bagaimanakah rupa dalaman bilik bersalin?


Kencing Selepas Seks Boleh Cegah Kehamilan? Jangan Terkejut Lihat Fakta Ini!

Pasangan
suami isteri yang sedang merancang keluarga
 pasti akan mencuba pelbagai cara, teknik atau kaedah seks sebagai cara elak hamil, kan?
Ada juga yang percaya bahawa perbuatan kencing selepas seks boleh cegah kehamilan! Persoalannya, berkesankah cara ini?

Baca lebih lanjut tentang Kesihatan Seksual
di sini.

Kenapa anda perlu kencing selepas seks?

Sebelum menjawab persoalan tersebut, kita harus tahu bahawa membuang air kecil
selepas melakukan hubungan intim
 perlu dilakukan terutamanya bagi kaum Hawa. Kenapa?

Perbuatan ini dapat mencegah
jangkitan saluran kencing
 (UTI). Ini kerana faraj lebih mudah terdedah dengan segala jenis virus dan bakteria semasa seks.

Dengan perlakuan ini, segala virus dan bakteria yang wujud di dalam faraj akibat seks mungkin akan terkeluar sekali bersama dengan air kencing.

Jadi, perbuatan buang air kecil selepas hubungan kelamin mungkin boleh mengurangkan risiko UTI.

Sungguhpun begitu, perlu diingat bahawa perlakuan membuang air kecil selepas seks ini tidak akan mengurangkan risiko untuk mendapat masalah jangkitan kelamin.

Persoalannya sekarang,
adakah cara ini berkesan untuk cegah kehamilan
?

Adakah kencing selepas seks boleh cegah kehamilan?

Ada yang berpendapat bahawa perbuatan membuang air kecil selepas bersetubuh dengan pasangan boleh meminimumkan potensi untuk hamil. Adakah ia benar?

Ini kerana mereka berpendapat bahawa air mani dan sperma yang telah memasuki lubang faraj semasa seks akan keluar kembali mengikut air kencing ketika membuang air kecil.

TIDAK, ini adalah satu kepercayaan yang tidak benar. Ini kerana walaupun anda kencing selepas seks, ia tidak akan memberi kesan kepada keupayaan anda untuk hamil!

Baca juga:

Faktor pergerakan sel sperma yang sangat laju

Untuk memahaminya, anda perlu faham terlebih dahulu mengenai
konsep ejakulasi lelaki
. Buat anda yang belum tahu, zakar sebenarnya boleh melepaskan kira-kira 200 hingga 400 juta sel sperma melalui air mani yang terpancut.

Bagi lelaki yang sihat dan subur, kira-kira 65 juta sel sperma akan berjaya dimasukkan ke dalam lubang faraj seterusnya menuju ke rahim. Namun, ada yang bertanya bagaimana jika ia tidak sempat sampai ekoran wanita itu kencing sejurus selepas seks?

Usah khuatir! Anda perlu tahu bahawa sel sperma sebenarnya boleh bergerak selaju 16 kilometer per jam. Sisa sel sperma yang tidak berjaya menuju ke rahim akan terjebak di sekitar mulut faraj dan hanya 1% daripadanya akan terjebak di luar faraj.

Disebabkan kuantiti sel sperma yang terlalu banyak serta kepantasan ia bergerak, sudah tentu ia akan berjaya sampai ke rahim dengan cepat. Selain itu, anda juga perlu tahu bahawa kehamilan boleh terjadi dengan satu sel sperma dan sel telur sahaja!

Faktor anatomi tubuh badan manusia

Bukan itu sahaja, anda juga harus faham dengan anatomi tubuh badan manusia. Lubang pengeluaran air kencing dengan lubang kemasukan zakar pada faraj wanita adalah berbeza.

Wanita juga sebenarnya akan mengalami banyak pengeluaran cecair pada faraj sejurus sahaja selepas melakukan seks. Namun, jangan terlalu risau tentangnya kerana cecair yang terkeluar itu bukan sekadar zat air mani sahaja.

Sebaliknya, cecair yang meleleh keluar itu mungkin hanyalah sisa zat seperti protein atau vitamin dari air mani, dan bukannya sel sperma. Malahan, ia juga mungkin adalah
air mazi atau air mani wanita itu sendiri
.

Disebabkan itu, perbuatan buang air kecil sebaik sahaja selepas melakukan hubungan seks tidak akan menurunkan potensi anda untuk hamil. Jadi, sekiranya anda ingin merancang keluarga, cuba cari kaedah kontrasepsi yang lain!

Jika bukan kencing selepas seks, apa cara elak hamil?

Untuk suami isteri yang sedang merancang, ketahuilah bahawa perbuatan kencing selepas seks bukan merupakan kaedah untuk cegah kehamilan yang berkesan. Sebaliknya, anda mungkin boleh cuba cara elak hamil yang berikut:

#1. Pil perancang

Pil perancang adalah antara alat kontrasepsi yang terbaik
. Ia adalah selamat, berpatutan serta berkesan jika anda ambil tepat pada waktunya. Selain mampu cegah kehamilan, ia juga mempunyai banyak manfaat kesihatan yang lain.

#2. Kondom

Kenapa perlu pening memikirkan kaedah yang boleh meminimumkan kehamilan luar jangkaan jika anda boleh menggunakan kondom.

Kondom adalah alat kontrasepsi yang boleh cegah kehamilan dan terbukti 90% berkesan.

Pun begitu,
tahap keberkesanannya ini mungkin akan berkurangan akibat beberapa faktor
. Jadi, sila hati-hati ketika membeli, menyimpan atau menggunakannya.

#3. Pancut luar

Sekiranya anda dan pasangan gemarkan sesuatu yang tidak dirancang, apa kata anda gunakan
kaedah pancut luar ini
? Senang sahaja, ia boleh dilakukan dengan menarik zakar keluar dari faraj ketika terasa hendak ejakulasi dan pancutkan air mani di luar.

Namun, ia adalah satu perkara yang agak sukar untuk dilakukan oleh pasangan terutamanya yang baharu berkahwin ekoran kurang pengalaman.

Konklusi

Banyak alat kontrasepsi yang anda boleh gunakan
untuk tujuan merancang keluarga
. Namun, jangan percaya dengan kata orang yang mengatakan kencing selepas seks boleh cegah kehamilan. Ia adalah tidak benar sama sekali!


Kolangio Endoskopik Retrograd

Definisi

Apa itu Kolangio Endoskopik Retrograd?

Prosedur ini digunakan kebanyakannya untuk merawat masalah pankrea atau saluran hempedu yang boleh menyebabkan sakit perut (biasanya di bahagian perut bahagian atas atau tengah) dan penguningan kulit dan mata (penyakit kuning).

ERCP boleh digunakan untuk:

Buka kemasukan salur ke dalam usus (sphincterotomy);

Regangkan segmen sempit (striktur saluran hempedu);

Keluarkan atau menghancurkan batu karang;

Mendiagnosis keadaan seperti sirosis biliari atau kolangitis mensklerosis;

Ambil sampel tisu untuk mendiagnosis tumor pankrea, saluran hempedu, atau pundi hempedu;

Salirkan kawasan yang disekat.

Mengapa Kolangio Endoskopik Retrograd dilakukan?

Kebanyakan ERCP dilakukan tanpa sebarang masalah. Sesetengah orang mempunyai sakit tekak ringan selama sehari atau lebih selepas itu. Anda mungkin berasa letih atau mengantuk selama beberapa jam, disebabkan oleh sedatif. Komplikasi yang tidak biasa termasuk perkara berikut:

Ada sedikit peningkatan risiko untuk mengalami jangkitan dada berikutan ERCP.

Kadang kala, endoskopi menyebabkan kerosakan pada usus, saluran hempedu atau saluran pankrea. Ini boleh menyebabkan pendarahan, jangkitan dan, jarang sekali, penembusan. Jika mana-mana yang berikut berlaku dalam masa 48 jam selepas ERCP, berunding dengan doktor dengan serta-merta:

Kesakitan perut – khususnya, jika ia menjadi beransur-ansur secara beransur-ansur dan berbeza atau lebih teruk untuk apa-apa kesakitan yang mungkin ‘biasa’ atau pedih ulu hati yang mungkin anda miliki;

Peningkatan suhu (demam);

Kesukaran bernafas;

Muntah darah;

Keradangan pankrea (pankreatitis) kadangkala berlaku selepas ERCP;

Ini boleh menjadi serius dalam beberapa kes.

Risiko komplikasi lebih tinggi jika anda sudah berada dalam keadaan kesihatan umum yang tidak baik. Manfaat dari prosedur ini perlu ditimbang terhadap risiko komplikasi yang kecil.

Ia adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut

Fahami Risiko-risikonya

Apakah risiko-risiko dalam kolangio Endoskopik retrograd?

Kebanyakan ERCP dilakukan tanpa sebarang masalah. Sesetengah orang mempunyai sakit tekak ringan selama sehari atau lebih selepas itu. Anda mungkin berasa letih atau mengantuk selama beberapa jam, disebabkan oleh sedatif. Komplikasi yang tidak biasa termasuk perkara berikut:

Ada sedikit peningkatan risiko untuk mengalami jangkitan dada berikutan ERCP.

Kadang kala, endoskopi menyebabkan kerosakan pada usus, saluran hempedu atau saluran pankrea. Ini boleh menyebabkan pendarahan, jangkitan dan, jarang sekali, penembusan. Jika mana-mana yang berikut berlaku dalam masa 48 jam selepas ERCP, berunding dengan doktor dengan serta-merta:

Kesakitan perut – khususnya, jika ia menjadi beransur-ansur secara beransur-ansur dan berbeza atau lebih teruk untuk apa-apa kesakitan yang mungkin ‘biasa’ atau pedih ulu hati yang mungkin anda miliki;

Peningkatan suhu (demam);

Kesukaran bernafas;

Muntah darah;

Keradangan pankrea (pankreatitis) kadangkala berlaku selepas ERCP;

Ini boleh menjadi serius dalam beberapa kes.

Risiko komplikasi lebih tinggi jika anda sudah berada dalam keadaan kesihatan umum yang tidak baik. Manfaat dari prosedur ini perlu ditimbang terhadap risiko komplikasi yang kecil.

Ia adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut

Proses

Bagaimana Persedian untuk Kolangio Endoskopik Retrograd?

Anda tidak perlu makan atau minum sekurang-kurangnya 4 jam sebelum ujian. Anda akan menandatangani borang persetujuan.

Anda perlu mengeluarkan semua perhiasan supaya tidak mengganggu sinar-X.

Anda harus memberitahu doktor anda jika anda mempunyai alahan terhadap iodin atau anda mempunyai tindak balas terhadap pewarna lain yang digunakan untuk mengambil sinar-X.

Anda perlu mengatur perjalanan pulang selepas prosedur.

Apa yang terjadi semasa Kolangio Endoskopik Retrograd dilakukan?

ERCP biasanya mengambil masa 30 hingga 45 minit.

Endoskopis akan memberi anda sedatif untuk membantu anda berehat.

Endoskopis akan meletakkan teleskop fleksibel (endoskop)  ke bahagian belakang tekak anda dan ke dalam perut anda. Dari sini, endoskop akan masuk ke duodenum anda.

Tiub halus dimasukkan melalui endoskop dan ke saluran hempedu atau saluran pankrea melalui papila (bulatan kecil otot). Pewarna disuntik ke dalam saluran dan sinar-X yang diambil menunjukkan duktus.

Sekiranya terdapat batu karang dalam saluran hempedu anda, biasanya ia boleh dikeluarkan.

Endoskopis boleh memasukkan sten (tiub) untuk melegakan penyakit kuning yang disebabkan oleh batu karang yang besar atau dengan penyempitan salur hempedu anda.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Kolangio Endoskopik Retrograd?

Sekiranya anda diberi ubat penenang, anda biasanya akan pulih sekitar satu jam. Anda mungkin merasa agak kembung selama beberapa jam tetapi ini akan berlalu.

Anda mungkin boleh pulang ke rumah pada hari yang sama.

Pasukan penjagaan kesihatan akan memberitahu anda apa yang ditemui semasa ERCP dan berbincang dengan anda apa-apa rawatan atau susulan yang anda perlukan.

Anda sepatutnya dapat kembali bekerja selepas kira-kira dua hari kecuali anda diberitahu sebaliknya.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ibu Hamil JANGAN Ambil Mudah Jika Rasa Gatal, Ia Boleh Sebabkan 3 Komplikasi Ini Pada Bayi

Rasa gatal mungkin dianggap sebagai perkara biasa. Namun ada kala kegatalan yang dialami itu tidak boleh diabaikan terutamanya jika ia melibatkan ibu mengandung. Tetapi kenapa berlakunya gatal semasa mengandung?

Untuk mendapatkan lebih banyak info tentang Kehamilan, sila dapatkannya
di sini.

Rasa gatal semasa mengandung

Kegatalan kulit yang dialami oleh individu yang hamil mungkin merupakan salah satu kesan sampingan
kehamilan
. Keadaan ini dipanggil sebagai
Obstetric Cholestasis
(OC),
Cholestasis of pregnancy
atau
intrahepatic cholestasis of pregnancy.

Ia menyebabkan kegatalan yang teruk, terutama pada tangan dan kaki. Keadaan ini biasanya tidak menimbulkan sebarang risiko yang serius untuk kesihatan jangka panjang ibu mengandung.

Walau bagaimanapun, ia berisiko untuk menimbulkan komplikasi teruk kepada bayi.

Baca juga:

Istilah “cholestasis” berasal daripada perkataan Yunani “chole” yang bermaksud “hempedu” (
bile
) dan “stasis,” yang bermaksud “masih”.

OC berlaku apabila hati tidak boleh melakukan proses penyingkiran melalui hempedu dengan betul. Hempedu merupakan organ yang membantu memproses
lemak
 badan.

Fahami simptomnya

Seperti yang dinyatakan di atas, gejala paling utama OC atau gatal semasa mengandung adalah rasa kegatalan yang tinggi; tiada sebarang ruam atau bintik kemerahan.

Walaupun dikatakan ia lebih cenderung dirasai pada bahagian tapak tangan dan kaki, namun terdapat juga individu yang mengalaminya di mana-mana bahagian badan.

Kegatalan yang dialami biasanya lebih teruk menjelang pada sebelah malam dan menyebabkan kesukaran untuk tidur.

Paling biasa kegatalan berlaku pada
trimester ketiga
 kehamilan (minggu ke 28- kehamilan dan ke atas), namun masih ada juga yang mengalami lebih awal.

Rasa gatal yang dialami mungkin akan menjadi semakin teruk menjelang tarikh anda bersalin. Walau bagaimanapun, kegatalan yang berlaku akan semakin berkurangan selepas melahirkan bayi.

Tanda dan simptom OC lain yang mungkin berlaku adalah seperti:

Kulit dan mata menjadi kekuningan (jaundis)

Loya

Hilang selera makan

Warna urin pekat atau gelap

Punca gatal semasa mengandung

Punca OC adalah tidak jelas. Genetik dan perubahan hormon kehamilan mungkin menjadi antara penyebab berlakunya masalah kegatalan ini. Anda berisiko untuk mengalami OC, sekiranya:

Mempunyai sejarah OC pada kehamilan terdahulu

Mempunyai ahli keluarga yang pernah mengalami masalah kegatalan ini

Mempunyai sejarah masalah kesihatan berkaitan penyakit atau kerosakan
hati

Mengandung bayi kembar atau lebih

Jika anda pernah mengalami masalah ini, risiko untuk keadaan ini berulang pada kehamilan seterusnya adalah kira-kira 90 peratus. Tinggi, bukan?

Komplikasi

Kesan daripada
Obstetric Cholestasis
 mungkin boleh berlaku kepada ibu atau melibatkan tumbesaran bayi di dalam kandungan.

Bagi ibu, keadaan ini mungkin memberikan kesan sementara kepada fungsi badan dalam menyerap lemak. Penyerapan
lemak
 yang tidak mencukupi boleh mengakibatkan penurunan tahap
vitamin K
 – yang
melibatkan proses
pembekuan darah
. Walau bagaimanapun, keadaan ini jarang untuk berlaku.

Bagi bayi dalam kandungan pula, komplikasi OC boleh menjadi serius. Antaranya adalah seperti:

Bayi lahir terlalu awal (kelahiran pramatang)

Masalah melibatkan paru-paru kerana bernafas dalam
meconium
 – sejenis bahan berwarna hijau melekit yang biasanya terkumpul dalam usus bayi – ia mungkin akan memasuki ke dalam cecair amniotik pada ibu jika ibu mengalami OC

Bayi boleh meninggal
secara tiba-tiba

Oleh sebab risiko bahaya kepada bayi adalah sangat tinggi, maka terdapat kemungkinan doktor mungkin akan mencadangkan untuk menggunakan prosedur kelahiran
induce
 sebelum tarikh bersalin.

Rawatan masalah gatal semasa mengandung

Sebenarnya tiada rawatan khusus yang boleh membantu mengatasi rasa gatal yang dialami oleh ibu mengandung. Biasanya doktor akan memberikan ubat atau krim sapu seperti
calamine
 untuk membantu mengurangkan rasa gatal.

Ubat mengantuk seperti antihistamines mungkin diberikan kepada
ibu yang sukar tidur
pada waktu malam akibat kegatalan yang dialami.

Merendam bahagian yang gatal dengan air suam mungkin dapat memberikan kelegaan sementara. Anda juga boleh menyapu bahagian terjejas dengan minyak kelapa selepas mandi.

Jika terdapat sebarang pertanyaan, berundinglah dengan doktor untuk lebih kepastian.


5 Buah Ini Memang Sedap Kalau Buat Salad, Bonus: Resipi Salad Buah Mudah & Lazat!

Sudah mula bosan dengan
 salad yang hanya berkisar sayur berwarna hijau sahaja
? Apa kata anda cuba pula variasi resepi salad buah ini! Ia bukan sahaja lebih segar, sedap malah sudah tentu sihat untuk tubuh badan para pembaca setia kami.

Untuk mendapatkan lebih banyak informasi tentang Pemakanan Sihat, anda boleh klik
di sini
.

Salad, pencuci mulut yang paling sihat?

Terdapat banyak jenis pencuci mulut yang lazat
 untuk individu cuba sama ada dari jenis kuih, kek, puding, agar-agar dan pelbagai lagi sajian manisan untuk dimakan selepas hidangan berat.

Pun begitu, ramai yang mungkin kurang gemar dengan salad sedangkan ia adalah hidangan paling sihat dalam kategori pencuci mulut jika hendak dibandingkan dengan sajian manisan lain.

Baca lagi artikel berkaitan:

Pencuci Mulut: Adakah Ia Boleh Merosakkan Diet?

Boleh Atau Tidak Pesakit Diabetes Ambil Gula & Pencuci Mulut? Pasti Anda Nak Tahu Ini!

Nikmati Pencuci Mulut Tanpa Risau, Penghidap Kencing Manis Jenis 2, Ini Untuk Anda!

Ini kerana salad tidak kira sayur atau buah tidak menggunakan bahan-bahan seperti gula, tepung, mentega, keju dan lain-lain yang semua individu sedia maklum tidak boleh diambil pada kuantiti terlalu banyak
jika tidak mahu ada masalah berat badan
.

Mungkin ramai yang akan sangka bahawa salad itu hanya ada aneka sayur dan anda tidak salah. Ia
memang sangat popular sebagai salah satu makanan organik
 namun usah lupa, kita juga ada salad buah!

Berikut buah yang ideal untuk salad anda!

Keliru untuk campur buah apa ke dalam menu pencuci mulut anda? Tenang, ikut contoh di bawah:

#1. Aneka buah sitrus

Untuk pengetahuan anda semua, ada banyak jenis buah sitrus
 seperti kiwi, oren, limau, lemon dan macam-macam lagi
. Demi rasa dan warna salad yang menarik, kiwi dan oren adalah pilihan yang sangat bagus.

Tidak kurang dengan itu, buah sitrus memang kaya dengan vitamin khususnya C yang amat bagus untuk kesihatan mata, otak, otot, tulang serta perut selain tinggi dengan kandungan serat.

#2. Variasi buah beri

Keluarga buah yang bagus untuk menu pencuci mulut anda seterusnya adalah beri. Wujud banyak jenis yang anda boleh pilih daripada
 strawberi, rasberi, mulberi, beri biru serta banyak lagi
.

Apa yang menakjubkan adalah ia turut tinggi dengan vitamin terutama C yang bukan sahaja bakal memberi impak seperti di atas malahan kaya antioksidan yang boleh melawan radikal bebas.

#3. Pisang

Merupakan buah yang rendah harga tetapi tinggi nilai
, pisang punya pelbagai jenis multivitamin, serat, potasium, kalium, antioksidan serta banyak lagi fitonutrien untuk tubuh badan. Jadi, kenapa tidak untuk ia dimasukkan ke dalam menu salad anda itu?

#4. Nanas

Ramai percaya jika nanas tidak bagus untuk ibu hamil sedangkan ini tidak benar. Sebenarnya, ia adalah sumber pelbagai jenis multivitamin, serat, antioksidan, kalium, natrium serta
 banyak lagi nutrien-nutrien penting untuk kesihatan
 tubuh badan anda!

#5. Epal

Benarlah kalau orang kata makan sebiji epal setiap hari mampu menjauhkan doktor daripada kita kerana buah ini ternyata bukan sahaja bagus untuk aspek kesihatan malah kecantikan.

Sama ada warna merah atau hijau, kedua-duanya kaya dengan
pelbagai jenis vitamin khususnya A, C dan K
, serat serta sifat antioksidan yang dipercayai mampu mencegah penyakit termasuk kanser.

Resepi salad buah anda boleh cuba hari ini!

Selain buah-buah di atas tadi, gunakan kreativiti dan cita rasa anda sendiri untuk
mencipta menu pencuci mulut paling ideal buat anda
. Tidak tahu resepi salad buah yang terbaik? Kami ada idea!

1. Morning fruit salad

Anda perlu cuba menu yang hanya memerlukan buah kegemaran anda iaitu epal, kelapa, anggur, ceri dan
campurkan ia dengan kismis
, madu dan mayones untuk membuat ia lebih berlemak.

Kemudian, hidangkan menu ini di dalam mangkuk dan makan sebelum ataupun selepas sajian utama.

2. Salad buah
 Perfect summer salad

Merupakan menu yang sesuai untuk menggabungkan keluarga buah sitrus dan beri, anda hanya perlu menambahkan bahan lain seperti
 air jeruk, ekstrak vanila dan lain-lain
 sesuai cita rasa.

Setelah siap mencampurkan buah-buah berserta bahan-bahan tadi, terus hidang ia di meja makan.

3.
Salad buah
Creamy frozen fruit

Apa kata anda cuba jadi lebih kreatif dan buat salad yang punya sensasi dingin pula?
 Hampir sama seperti aiskrim
, anda boleh gunakan buah pilihan seperti nanas, pisang dan jangan lupa ceri!

Caranya, anda mungkin memerlukan bahan lain seperti susu, keju, gula dan
whipped cream
untuk memberi imej salad dan aiskrim dalam masa yang sama. Tunggu apa lagi? Cuba hari ini juga!


Pemeriksaan Awal Penting Untuk Barah Perut, Ini Strategi Berkesan Untuk Pesakit Lebih Bersedia

Untuk mendapatkan lebih banyak info tentang Kanser Perut, sila dapatkannya
di sini.

Sukar untuk melakukan diagnosis kanser perut pada peringkat awal. Umumnya, pada ketika itu, kebanyakan
penghidap tidak mengalami
simptom.

Walau bagaimanapun, bagi mereka yang bergejala,
 pemeriksaan akan dilakukan secara sistematik untuk mengesahkan diagnosis kanser perut sebelum
rawatan.

Sejarah perubatan pesakit dan pemeriksaan perut serta fizikal

Sejarah perubatan merupakan tunjang kepada pembuktian diagnosis sebelum rawatan boleh diberikan kepada penghidap
kanser perut.

Melalui pengambilan sejarah perubatan pesakit, simptom dan
maklumat berkaitan dengan
faktor risiko kanser akan diperolehi.

Punca kepada berlakunya simptom yang dialami pesakit kemudiannya akan disiasat.

Pemeriksaan fizikal akan dilaksanakan berdasarkan kepada maklumat yang diperolehi semasa proses pengambilan sejarah pesakit.

Ia lebih spesifik kepada sistem tertentu seperti sistem gastrousus, jantung, pernafasan dan sebagainya.

Dalam masa yang sama, doktor turut akan menganalisa tahap kesihatan pesakit melalui pemeriksaan tanda penting seperti denyutan nadi, kadar pernafasan dan lain-lain.

Jika pemeriksaan fizikal menunjukkan anda berisiko tinggi untuk menghidap kanser perut
, rujukan kepada pakar gastrousus akan dibuat untuk pemeriksaan selanjutnya.

Ujian makmal akan dibuat bagi menguji ketepatan diagnosis yang diperolehi semasa
pengambilan sejarah dan pemeriksaan fizikal pesakit.

Prosedur endoskopi atas

Apabila anda mempunyai faktor risiko dan
gejala kanser perut,
 prosedur endoskopi atas boleh membantu mengesahkan diagnosis kanser perut.

Semasa prosedur tersebut sedang berlangsung, doktor akan memasukkan alat endoskop, tiub fleksibel yang dilengkapi dengan kamera dan lampu, ke dalam mulut anda.

Ia akan melalui tekak, esofagus, perut dan bahagian pertama usus kecil (duodenum).

Sekiranya terdapat perubahan tidak normal pada permukaan organ sepanjang laluan tersebut, sampel tisu akan diambil menggunakan alat endoskop.

Tisu tersebut kemudiannya akan dihantar ke makmal untuk tujuan analisis.

Kanser perut kebiasaannya mempunyai pelbagai jenis rupa melalui pemeriksaan endoskopi.

Ia boleh kelihatan seperti ketumbuhan berbentuk cendawan, ulser atau peningkatan pada ketebalan dinding mukosa.

Ultra bunyi endoskopi

Alat ultra bunyi menggunakan gelombang bunyi bagi menghasilkan gambar organ yang terdapat di dalam badan.

Pemeriksaan menggunakan alat ultra bunyi boleh dibuat terhadap kanser bagi mendapatkan maklumat tambahan seperti lapisan dinding perut, kelenjar limfa di sekeliling perut dan integriti organ lain yang terletak berdekatan dengan perut.

Alat tersebut akan diletakkan pada penghujung endoskop dan ia akan dimasukkan ke dalam perut bagi
menjalankan proses imbasan.

Kualiti gambar yang dihasilkan oleh ultra bunyi endoskopi (EUS) adalah jauh lebih baik berbanding dengan pemeriksaan ultra bunyi konvensional.

Ia boleh digunakan bagi melihat sejauh mana kanser sudah merebak ke dinding perut, tisu berdekatan atau kelenjar limfa di sekeliling perut.

Prosedur biopsi

Walaupun pemeriksaan endoskopi boleh membantu mendiagnosis kanser perut, tapi dengan biopsi ia merupakan kaedah yang mengesahkan ketepatan diagnosis tersebut.

Tanpa analisis menggunakan prosedur biopsi, diagnosis kanser perut tidak boleh dibuat dan
rawatan tidak boleh diberikan.

Terdapat kanser perut yang tertanam di dalam dinding organ perut menyebabkan ia sukar untuk dibiopsi menggunakan kaedah endoskopi.

Dalam keadaan tersebut, alat ultra bunyi endoskopi perlu digunakan bagi membimbing masuk jarum biopsi semasa
proses pengambilan sampel.

Selain daripada tisu organ itu sendiri, sampel tisu juga boleh diambil daripada bahagian lain seperti kelenjar limfa.

Tisu yang dihantar ke makmal akan diperiksa di bawah mikroskop bagi melihat sekiranya terdapat kanser.

Ujian imbasan

Penggunaan kaedah imbasan boleh memberikan gambaran yang lebih jelas kepada doktor yang merawat berkenaan dengan keadaan di dalam tubuh badan manusia.

Prosedur ini dilakukan bagi memenuhi tujuan seperti:

Mencari lokasi spesifik yang berkemungkinan kanser

Mengesan sejauh mana kanser sudah merebak

Untuk melihat tahap keberkesanan rawatan

Secara amnya, terdapat beberapa jenis alat imbasan yang boleh digunakan bagi mengesan kanser perut.

Antaranya adalah seperti berikut.

Siri imbasan gastrousus atas

Ini adalah pemeriksaan organ yang terdapat pada sistem gastrousus atas menggunakan alat imbasan x-ray.

Jika dibandingkan dengan penggunaan endoskopi, prosedur siri imbasan gastrousus atas jarang digunakan memandangkan ia tidak boleh mengambil sampel tisu pesakit.

Tambahan pula, pengguna boleh terlepas pandang kawasan tidak normal yang mungkin mempunyai potensi kanser.

Pesakit akan diarahkan untuk mengambil minuman yang mengandungi barium.

Elemen tersebut akan mewarnai lapisan esofagus, perut dan usus kecil memandangkan x-ray tidak berupaya untuk menembusi barium.

Keadaan ini akan menunjukkan sekiranya terdapat struktur tidak normal pada organ terlibat.

Imbasan tomografi berkomputer (CT)

Berbeza dengan imbasan x-ray biasa, imbasan CT menggunakan x-ray bagi membentuk gambaran dalaman tubuh badan manusia melalui sudut pandangan keratan rentas.

Ia boleh digunakan bagi mengesahkan lokasi
kanser pada organ perut.

Selain daripada itu, imbasan CT juga boleh menunjukkan keadaan organ lain berdekatan dengan perut seperti hati, kelenjar limfa dan organ jauh sekiranya kanser merebak.

Prosedur biopsi juga boleh dibuat dengan bimbingan imbasan CT.

Pengimejan resonans magnet (MRI)

Sama seperti imbasan CT, MRI boleh menunjukkan gambaran yang lebih jelas terutamanya berkaitan dengan tisu lembut yang terdapat di dalam badan.

Walau bagaimanapun, berbeza dengan imbasan CT yang menggunakan x-ray, MRI menggunakan gelombang radio dan magnet yang kuat.

Imbasan tomografi pemancar positron (PET)

Apabila menggunakan imbasan PET, penghidap akan disuntik dengan air gula radioaktif.

Ia akan berkumpul di sel kanser dan sebuah kamera khas akan digunakan bagi mengesan pengumpulan air gula radioaktif tersebut di dalam badan.

Jika dibandingkan dari segi kualiti imej, imbasan CT dan MRI mempunyai kualiti yang jauh lebih baik.

Namun, imbasan PET boleh digunakan bagi mengesan tempat kanser merebak di seluruh badan dengan hanya satu imbasan.

Terdapat juga mesin imbasan baharu yang menggandingkan kedua-dua fungsi PET dan CT.

Gabungan kedua mesin tersebut membuatkan ia mampu mengeluarkan imej berkualiti tinggi dan memudahkan proses pengesanan sel kanser yang telah merebak.

X-ray dada

Imbasan x-ray berupaya untuk mengesan jika sel kanser sudah merebak ke organ peparu.

Ia juga boleh digunakan untuk mengesan sekiranya terdapat penyakit jantung atau peparu.

Namun, jika imbasan CT dada telah dibuat, x-ray tidak perlu diulangi semula.

Ujian lain untuk kesan kanser perut

Laparoskopi

Walaupun imbasan CT dan MRI mempunyai kadar ketepatan yang agak tinggi, kadangkala, ia boleh terlepas terutamanya jika tumor tersebut bersaiz kecil.

Doktor boleh membuat prosedur laparoskopi sebelum
pembedahan atau terapi kemo/radio
bagi mengesahkan lokasi kanser dan jika terdapat ketumbuhan yang lain.

Pesakit akan ditolak masuk ke dalam bilik pembedahan dan dibiuskan.

Kemudian, tiub fleksibel yang dilengkapi dengan kamera dan lampu akan digunakan bagi melihat keadaan pada organ perut.

Sekiranya status penyebaran kanser masih lagi tidak diketahui, doktor boleh menyuntik masuk air garam ke dalam ruang abdomen.

Air garam itu kemudiannya akan diperiksa. Jika ia mengandungi sel kanser, barah dianggap sudah tersebar ke organ lain walaupun penyebarannya tidak boleh dilihat melalui imbasan.

Ujian makmal untuk pemeriksaan kanser perut

Terdapat beberapa ujian makmal yang boleh dijalankan bagi melihat tahap kesihatan penghidap kanser perut.

Ujian ini dibuat terutamanya kepada mereka yang akan menjalani pembedahan.

Antaranya adalah:

Ujian darah – jumlah darah merah (anemia), darah putih (jangkitan) dan darah kuning (masalah pembekuan darah).

Fungsi hati

Fungsi buah pinggang

Ujian darah pada najis

Elektrokardiogram dan ekokardiogram jika ada masalah jantung

Konklusi

Langkah pengesahan diagnosis bagi kanser perut perlu dilakukan secara sistematik.

Terdapat pelbagai jenis modaliti ujian yang boleh digunakan bagi mendiagnosis masalah kanser perut.

Oleh sebab kebanyakan individu yang menghidap kanser tersebut pada peringkat awal tidak menunjukkan sebarang
simptom,
 maka pemeriksaan secara berkala jika anda mempunyai faktor risiko boleh membantu mengesannya lebih awal.

Jika anda mengalami sebarang
gejala kanser perut
, buat pemeriksaan dan ujian di fasiliti kesihatan terdekat dengan kadar segera.


Bagaimana Mengatasi Keinginan Untuk Membunuh Diri?

Pernahkah anda merasakan kesakitan yang teramat sangat sehingga anda terlintas untuk mencederakan diri atau mengambil nyawa anda sendiri? Anda tidak keseorangan. Ramai individu pernah memiliki keinginan untuk membunuh diri dalam pada satu tahap kehidupan.

Keinginan itu tidak bermakna anda lemah atau gila. Itu bererti anda berdepan dengan satu kesakitan yang perlu anda berikan perhatian. Perkara penting yang perlu anda lakukan ialah mengenal pasti simptom dan mencari cara untuk mengatasi keinginan tersebut.

Apakah keinginan membunuh diri?

Keinginan membunuh diri berlaku apabila anda merasakan cara untuk melepaskan kesakitan diri adalah dengan menyakiti diri dan mengambil nyawa sendiri. Anda mungkin merasa terperangkap dan tidak mempunyai harapan dan anda perlu melarikan diri.

Hidup anda mungkin begitu menyakitkan, emosi yang bercampur, atau terlalu sedih untuk meneruskan kehidupan. Anda mungkin merasakan rakan dan keluarga adalah lebih baik tanpa kehadiran dan kewujudan anda serta merasakan anda tidak mempunyai pilihan lain.

Perasaan ini biasanya dikaitkan dengan gangguan mental lain seperti gangguan bipolar, kegelisahan dan kemurungan. Jika anda mempunyai masalah gangguan mental, mengesyaki sebarang gangguan mental, berjumpa dengan doktor untuk mendapatkan rawatan. Pastikan anda menerima rawatan sebelum melakukan sebarang tindakan membunuh diri. Fahami bahawa keinginan itu adalah sebahagian daripada kesan sampingan dari keadaan kesihatan anda.

Bagaimana untuk mengatasi keinginan tersebut?

Jangan pendam sendirian

Ramai individu mendapati langkah pertama untuk mengatasi keinginan dan perasaan ini adalah dengan berkongsi bersama seseorang yang anda percayai. Sama ada kawan, ahli terapi, guru, doktor, jurulatih atau kaunselor berpengalaman. Anda harus memberitahu apa yang anda rasa.

Jangan takut kepada rasa simpati hanya kerana anda takut, malu atau segan. Luahkan apa yang anda rasa dalam kehidupan dapat membantu mengurangkan tekanan dan mencari jalan untuk mengatasinya.

Anda boleh menulis dan menyerahkan nota tersebut kepada individu yang anda percayai, atau berkongsi melalui e-mel atau teks jika anda merasa sukar untuk bercakap secara peribadi.

Rancangan keselamatan

Adalah satu idea yang baik untuk menyenaraikan langkah keselamatan yang boleh anda ikuti, perkara positif dalam mengenai diri dan kehidupan serta perkara yang dapat mencegah anda dari keinginan atau pemikiran yang tidak baik.

Pastikan anda memiliki nombor yang boleh dihubungi dalam senarai anda seperti nombor telefon doktor atau terapi, keluarga dan rakan yang dalam membantu ketika kecemasan.

Simpan senarai tersebut dan dapatnya apabila anda diserang keinginan untuk membunuh diri. Pelan keselamatan anda mungkin melibatkan cara untuk melengahkan keinginan membunuh diri,  atau untuk meluahkan kepada seseorang tentang keinginan dan perasaan anda. Kemudian, anda perlu berbincang tentang pelan keselamatan anda dengan pakar kesihatan profesional dan kekal dengan apa yang anda rancang.

Hindari perkara yang mencetus keinginan

Bersendirian, minum alkohol dan memilih dadah adalah antara pencetus kepada keinginan ini. Sebaliknya, anda boleh memilih untuk meluangkan masa bersama keluarga dan rakan. Ia adalah satu langkah untuk menjauhkan diri daripada alkohol, dadah, dan perkara yang anda fikir untuk mencederakan diri anda.

Keinginan ini boleh bertambah kuat apabila anda mengambil dadah dan alkohol. Apabila anda merasa tidak memiliki harapan atau terasa ingin membunuh diri, jangan menggunakan dadah atau alkohol kerana ia hanya memburukkan keadaan.

Apa yang akan terjadi?

Jika anda memilih membunuh diri sebagai cara untuk menunjukkan kesakitan yang anda rasai, ia hanyalah sebahagian daripada sebuah cerita. Fikirkan tentang mereka yang anda sayangi, bagaimana keadaan mereka selepas kematian anda. Adakah individu yang menyakiti anda akan merasa bersalah selepas kematian anda? Jika anda ingin menyelesaikan masalah, cara terbaik adalah dengan berbincang.

Ramai individu memilih atau terfikir untuk membunuh diri, dan anda bukan keseorangan. Perkara yang penting adalah untuk memahami diri sendiri,dan menilai situasi sebenar. Dengan masa dan sokongan yang anda perolehi, anda pasti dapat mengatasi masalah anda dan kesakitan serta keinginan membunuh diri pasti akan berlalu.

Hello Health Group
 tidak menyediakan nasihat perubatan, diagnosis atau rawatan.


Serik Masalah Kencing Kotor Selalu Berulang? Cuba Minum Jus Kranberi Untuk Elak UTI!

Jangkitan saluran kencing (UTI) atau turut dikenali dengan nama kencing kotor merupakan penyakit yang lazim berlaku kepada kaum Hawa.
Selalunya, penyakit ini datang dengan simptom seperti rasa sakit ketika buang air kecil, kerap kencing dan juga sakit pada kawasan sisi atau belakang badan.

Berhadapan dengan
penyakit kencing kotor
 merupakan sesuatu yang amat sukar.

Pesakit bukan sahaja perlu menahan sakit, malahan ketidakselesaan yang datang sekali dengan penyakit ini juga boleh membuatkan aktiviti seharian menjadi terbatas.

Jangkitan saluran kencing boleh dirawat dengan antibiotik.
 Walau bagaimanapun, ada wanita yang inginkan kelegaan pantas dan mahu mencuba penawar yang boleh didapati dengan mudah di rumah.

Tambah lagi, penyakit kencing kotor boleh berlaku berulang kali.

Oleh sebab itu, tidak hairanlah jika ada yang sanggup mencuba jus kranberi ataupun suplemen bertujuan untuk mengurangkan simptom kencing kotor yang mereka alami.

Walau bagaimanapun, benarkah jus kranberi dapat merawat UTI atau adakah ia hanyalah mitos semata-mata?

Untuk mendapatkan lebih banyak info tentang Urologi, sila dapatkan
di sini
.

Jus kranberi boleh merawat UTI?

Tahukah anda, 150ml jus kranberi mengandungi 45mg vitamin C yang merangkumi 56% daripada keperluan vitamin C harian?

 Vitamin C juga digunakan untuk membuat kolagen yang amat bermanfaat untuk kulit.

Selain itu, jus kranberi juga mempunyai sifat antibakteria yang dapat membantu
mengelakkan jangkitan saluran kencing.

Kajian mendapati, sejenis bahan di dalam buah kranberi, iaitu
D mannose
 boleh melindungi daripada kencing kotor dengan cara mengelakkan sebarang pembentukan bakteria pada permukaan saluran urinari.

Menurut
Net Doctor
 pula, fruktosa dan juga
proanthocyanidins
di dalam jus kranberi boleh menghalang bakteria, terutamanya E. coli daripada melekat pada permukaan pundi kencing.

Jika anda ingin mencuba jus kranberi untuk mengelakkan jangkitan UTI yang berulang, pastikan anda mengambil jus tanpa gula. Jika tidak, fungsi dan
manfaat pengambilannya sama seperti jus buah yang lain.

Tetapi, bolehkah ia merawat kencing kotor?

Walaupun pengambilan jus kranberi digalakkan bagi mereka yang menghidap UTI, namun kemampuannya untuk merawat kencing kotor masih lagi dalam kajian.

Jus kranberi bukan sahaja mahal, rasanya juga tidaklah seperti yang disangka. Malah, ramai wanita yang mengamalkan jus kranberi mengakui tidak menyukai rasanya.

Hingga ke hari ini, masih belum ada konsentrasi jus kranberi, ekstrak ataupun suplemen yang dibuat khusus untuk merawat kencing kotor.

Tambahan lagi, kepelbagaian produk kranberi yang dijual di pasaran dan di farmasi juga membuatkan ramai pengguna keliru untuk membuat pilihan.

Dr. Pamela J. Levin dari
Penn Medicine
 juga menerangkan bahawa data yang sedia ada juga tidak cukup untuk melakukan apa-apa kesimpulan.

Walaupun begitu, masih ramai yang percaya dengan kemampuan jus kranberi untuk merawat UTI.

Menurut pakar, minum jus kranberi tidak ada salahnya. Malah, ia mungkin mempunyai manfaatnya yang tersendiri.

Kebaikan jus kranberi

Jus kranberi bukan sahaja boleh digunakan untuk mengurangkan simptom UTI, tetapi ia juga mempunyai pelbagai fungsi lain. Sebagai contoh:

1. Jus kranberi baik untuk kesihatan jantung

Buah kranberi
mengandungi antioksidan yang tinggi.
 Ia juga kaya dengan flavanol iaitu sejenis polifenol. Walau bagaimanapun, semua kebaikan ini terletak pada kulit buah kranberi dan akan berkurang jika ia dijadikan jus.

Malah, jus kranberi juga mungkin baik buat mereka yang
menghidap penyakit jantung koronari
 disebabkan kemampuannya untuk memperbaiki keanjalan arteri.

2. Mungkin boleh menurunkan tekanan darah

Pengambilan jus kranberi juga mungkin
boleh menurunkan tekanan darah.
 Walau bagaimanapun, anda perlu minum sebanyak 400ml jus sehari, iaitu 150ml lebih daripada apa yang dicadangkan.

Pakar tidak menggalakkan pengambilan jus kranberi yang terlalu banyak kerana ia akan meningkatkan kadar gula dalam darah dan boleh menyebabkan cirit-birit.

Jika anda ingin menurunkan tekanan darah, cuba amalkan pengambilan jus kranberi bersama senaman dan juga diet yang sihat.

3. Dapat menurunkan kadar kolesterol dalam darah

Pengambilan jus kranberi didapati dapat
meningkatkan kadar kolesterol baik dalam badan.
 Malah, satu kajian menunjukkan pengambilan 225 ml jus kranberi boleh meningkatkan kolesterol HDL sebanyak 10%.

Menurut pakar, kesan ini mungkin berlaku disebabkan oleh kadar antioksidan yang tinggi di dalam buah kranberi.

Walau bagaimanapun, diet yang seimbang merupakan cara yang terbaik dan efektif untuk mengurangkan kolesterol dalam darah.

Kesimpulan

Jus kranberi mungkin dapat membantu mereka yang mempunyai penyakit kencing kotor.

Walau bagaimanapun, masih banyak kajian yang perlu dilakukan untuk menentukan jumlah yang efektif dan juga kesan sampingannya kepada badan.

Tetapi, tidak ada salahnya jika anda ingin mengambil jus kranberi disebabkan manfaat yang terkandung di dalamnya.

Malah, ia mungkin dapat meningkatkan kesihatan jantung, mengawal tekanan darah dan juga menurunkan kolesterol dalam badan.

Oleh sebab itu, cara yang terbaik untuk merawat UTI adalah dengan bercakap dengan doktor anda, lebih-lebih lagi jika anda mempunyai
simptom seperti sakit ketika buang air kecil yang berulang.

Doktor boleh memberikan ubat yang boleh menyembuhkan kencing kotor yang anda alami dan mengelakkan anda daripada mendapat jangkitan berulang.


Peringatan! Tak Boleh Lakukan Senaman Berat Selepas Vaksin COVID-19, Ini Sebabnya!

Tahukah anda, penerima vaksin COVID-19 tidak digalakkan untuk melakukan senaman berat selepas suntikan? Ini kerana terdapatnya risiko untuk mengalami radang otot jantung atau miokarditis, salah satu kesan sampingan yang amat jarang berlaku kepada individu selepas vaksin COVID-19 jenis MRNA.

Risiko ini juga lebih tinggi dalam kalangan orang muda yang berusia 30 tahun ke bawah. Golongan ini juga
tidak digalakkan untuk melakukan senaman berat
 seperti berenang, berbasikal, angkat berat dan sebagainya seminggu selepas menerima vaksinasi.

Tetapi, mengapa kita ditegah untuk melakukan senaman berat selepas vaksin? Mari ikuti kupasannya di bawah.

Mengapa tidak boleh bersenam selepas vaksin?

Pada 3 Julai tahun lepas, Singapura digemparkan dengan berita kematian seorang remaja berusia 16 tahun hanya beberapa hari
selepas menerima vaksin Pfizer-BioNTech.

Menurut laporan tersebut, jantung remaja berkenaan terhenti ketika sedang melakukan senaman mengangkat berat.

Kementerian Kesihatan Singapura masih menyiasat sama ada ia
berlaku disebabkan miokarditis
 iaitu penyakit radang otot jantung. Namun, punca sebenar kejadian ini masih dalam siasatan.

Menurut CDC, sejak April 2021, banyak kesan sampingan selepas suntikan vaksin yang telah dilaporkan.

Salah satunya ialah risiko untuk mengalami radang otot jantung (miokarditis dan perikarditis) setelah menerima vaksin COVID-19 seperti Pfizer-BioNTech dan Moderna.

Walau bagaimanapun, miokarditis dan perikarditis selepas suntikan COVID-19 amat jarang berlaku. Setakat 12 Julai 2021, sebanyak 1,047 laporan miokarditis atau perikarditis dalam kalangan orang dewasa berusia 30 tahun ke bawah telah diterima.

Kebanyakan kes ini dilaporkan selepas pesakit
menerima suntikan vaksin COVID-19
 jenis mRNA.

Setakat ini, CDC dan FDA telah mengesahkan 633 laporan miokarditis dan perikarditis selepas vaksin. Namun, kaitan antara dua kondisi ini dengan vaksin COVID-19 masih berada dalam siasatan.

Kes radang otot jantung didapati lebih banyak berlaku kepada lelaki yang berusia 16 tahun ke atas. Selain itu, ia juga lebih kerap terjadi kepada mereka yang menerima dos kedua vaksin COVID-19.

Miokarditis atau perikarditis juga akan dikesan beberapa hari selepas pesakit menerima vaksin. Walau bagaimanapun, pesakit yang menerima rawatan akan sembuh dengan cepat selepas rehat yang mencukupi.

Malah, mereka juga boleh melakukan aktiviti harian dengan normal selepas simptom yang dialami berkurangan.

Apakah simptom radang otot jantung?

Jika anda risau mengenai miokarditis atau perikarditis, pastikan anda sentiasa berjaga-jaga dengan simptom seperti:

Sakit dada.

Sesak nafas.

Degupan jantung yang kuat.

Rasa letih dan penat.

Rasa hendak pitam.

Bengkak pada kawasan tangan, kaki dan buku lali.

Pengsan.

Jika anda mengalami simptom di atas, jumpa doktor dengan kadar yang segera.

Miokarditis atau perikarditis merupakan satu kondisi yang sukar untuk dikesan kerana ketiadaan simptom. Selalunya, simptom yang pesakit alami merupakan
tanda penyakit lain seperti serangan jantung.

Di Malaysia, masih belum ada sebarang kes radang otot jantung selepas vaksinasi yang dicatatkan.

Malah, Ketua Pengarah Kesihatan, Tan Sri Dr. Noor Hisham Abdullah juga memaklumkan tiada kes miokarditis dan perikarditis yang diterima oleh Bahagian Regulatori Farmasi Negara (NPRA).

Sebagai langkah berjaga-jaga, elakkan melakukan senaman berat selepas vaksin. Jika boleh, berehatlah sehingga anda benar-benar sihat.

Vaksin COVID-19 telah disahkan selamat dan efektif. Malah, jutaan manusia di seluruh dunia telah menerima vaksin ini tanpa sebarang kesan sampingan.

Adakah saya masih perlu mengambil suntikan vaksin?

Jawapannya adalah ya. Vaksinasi merupakan satu komponen yang penting untuk mengelakkan sebarang masalah kesihatan, hospitalisasi dan kematian disebabkan wabak COVID-19.

Jika anda telah menerima vaksin dos pertama,
anda perlu mengambil dos kedua
 kecuali mendapat arahan khas daripada doktor.

Untuk pengetahuan anda, vaksin mempunyai kebaikan yang lebih besar berbanding risikonya, termasuklah risiko radang otot jantung.

Malah, kesan sampingan vaksin bukanlah perkara baharu.
Vaksin AstraZeneca juga dikatakan boleh menyebabkan pembentukan darah beku.
 Namun, kesan sampingan ini juga amat jarang berlaku.

Ingatlah, jutaan vaksin yang telah diberikan kepada rakyat Malaysia terbukti berkesan dan boleh menyelamatkan nyawa.

Oleh sebab itu,
jangan sesekali memilih vaksin
 dan ambil imunisasi secepat mungkin mengikut jadual yang ditetapkan.

Ubah rutin senaman selepas vaksin

Jika anda suka bersenam, cuba ubah rutin anda kepada senaman yang lebih ringan. Tunggu sekurang-kurangnya seminggu sebelum menyambung rutin seperti sediakala.

Walau bagaimanapun, jika anda
alami kesan sampingan vaksinasi
 seperti demam, batuk, selesema dan sebagainya, rehatlah sebentar dan beri masa untuk badan anda pulih sepenuhnya.

Mungkin anda akan rasa sedih kerana terlepas sesi senaman anda setiap hari, namun tidak ada gunanya untuk terus memaksa diri ketika sakit.

Seperti ubat-ubatan yang lain, vaksin juga mempunyai kesan sampingannya yang tersendiri. Namun, itu bukanlah alasan untuk tidak mengambil vaksin.

Sebagai rakyat yang bertanggungjawab, kita haruslah mengambil vaksinasi untuk melawan virus COVID-19. Jika bukan kita, siapa lagi?


Celah Jari Kaki Mengelupas? Ini Namanya Kulat Air! Rawatnya Dengan 6 Cara Ini

Kaki atlet… anda mungkin jarang bahkan langsung tidak pernah mendengar nama ini. Untuk pengetahuan, ia adalah
sejenis jangkitan kulat air
 yang boleh berlaku pada kaki.

Sebenarnya, penyakit kaki atlet atau dalam bahasa mudahnya, kulat air adalah masalah kulit yang biasa terjadi pada kaki disebabkan oleh kulat.

Walaupun ia jarang menjadi serius, namun gejalanya boleh mengganggu.

Jika anda ingin mengenali penyakit jangkitan kulat ini dengan lebih lanjut, jom baca artikel ini!

Untuk mendapatkan lebih banyak info berkenaan kesihatan kulit, anda boleh klik
di sini
.

Penyakit kaki atlet

Kaki atlet juga dikenali sebagai
Tinea Pedis
 adalah jangkitan kulat berjangkit yang mempengaruhi kulit pada bahagian kaki.

Bukan hanya terhad pada kawasan kaki, ia juga boleh merebak ke kuku kaki dan tangan.

Di samping itu, kaki atlet disebabkan oleh pelbagai jenis kulat yang dikenali sebagai
d
ermatophytes
 atau
moulds
.

Keadaan kaki yang sentiasa tertutup, panas, ataupun persekitaran lembap akan menjadi
medium yang sesuai untuk perkembangan kulat.

Manakala, keratin, protein yang terdapat dalam rambut, kuku dan kulit akan menjadi ‘makanan’ kepada kulat.

Hati-hati, penyakit ini boleh berjangkit! Sentuhan dengan kulit yang dijangkiti atau pakaian tercemar dan tidak dibersihkan berisiko menyebarkan jangkitan.

Antara lokasi yang berisiko mendedahkan kalian terhadap jangkitan ini merangkumi tempat awam seperti sekolah, kolam renang dan pusat kecergasan.

Biasanya penyakit ini menjangkiti ruang antara jari kaki, namun ia juga boleh menjangkiti kuku kaki dan tapak kaki.

Sekiranya anda tertanya-tanya bagaimana penyakit ini memperoleh namanya, ini kerana ia menjangkiti individu yang kakinya lembap dan berpeluh, seperti para atlet!

Tanda dan gejala kulat air

Terdapat banyak kemungkinan gejala penyakit kulat ini, termasuklah:

Rasa gatal, menyengat, dan sensasi seakan terbakar di antara jari kaki atau tapak kaki

Lepuh di kaki

Kulit kaki retak dan mengelupas,
 paling kerap di antara jari kaki dan tapak kaki

Kulit kering di tapak kaki atau bahagian kaki

Warna kuku kaki tidak sekata, tebal, dan rapuh

Siapakah berisiko mendapat jangkitan kulat ini?

Tidak hanya menjangkiti golongan atlet, sebaliknya sesiapa sahaja boleh mendapat penyakit ini. Tetapi, tingkah laku tertentu meningkatkan risiko untuk dijangkiti, contohnya:

Individu yang mengunjungi tempat awam tanpa memakai kasut, terutama bilik persalinan, tempat mandi awam, dan kolam renang

Berkongsi stoking, kasut, atau tuala dengan orang yang dijangkiti

Memakai kasut yang ketat dan tertutup

Membiarkan kaki basah untuk jangka masa yang panjang

Mempunyai kaki yang berpeluh

Mengalami kecederaan pada kulit atau kuku kaki

Ini cara merawat kulat air hanya di rumah!

1. Rawatan
over-the-counter
 (OTC)

Terdapat sebilangan rawatan OTC yang tersedia untuk penyakit jangkitan kulat air ini.

Ia tersedia dalam pelbagai bentuk seperti semburan, krim, serbuk mahupun losen!

Berita baik, kebanyakan kes kaki atlet terbukti bertindak balas dengan baik terhadap rawatan OTC dan mungkin tidak memerlukan pilihan yang lain.

2. Hidrogen peroksida

Hidrogen peroksida secara efektif dapat membunuh kulat di permukaan permukaan kaki, termasuk bakteria permukaan yang berisiko menyebabkan jangkitan.

Cara penggunaan:

Tuangkan hidrogen peroksida terus ke kawasan yang terjejas

Peringatan, ia mungkin menyakitkan, dan akan menggelembung, terutama jika mempunyai luka terbuka

Lakukan ini 2 kali sehari sehingga jangkitan mula reda

3. Minyak
tea tree

Minyak
tea tree
 yang sememangnya terkenal dengan sifat antikulat dan antibakteria, menjadi sebab ia biasa digunakan untuk merawat banyak jenis jangkitan kulat termasuk kurap dan kandidiasis.

Satu kajian pada tahun 2002 menyatakan dengan menggunakan minyak pini setiap hari dapat
merawat kedua-dua gejala kaki atlet dan kulat dalam tempoh masa beberapa minggu.

Caranya, campurkan minyak pembawa seperti minyak kelapa dengan minyak
tea tree
untuk hasilkan tahap kepekatan antara 25 sehingga 50% lantas sapukan ke kawasan yang terjejas 2 kali sehari.

4. Bawang putih

Bawang putih
 mungkin mempunyai aroma yang kuat bagi sesetengah orang, tetapi ia boleh menjadi rawatan kulat air semula jadi yang berkesan.

Satu kajian mendapati hanya dengan menggunakan
bawang putih
, ia
menghasilkan penyembuhan sepenuhnya
 pada 79% peserta selepas 7 hari penggunaan! Hebat bukan?

Untuk menggunakan
bawang putih
 bagi merawat kaki atlet, hancurkan 4 sehingga 5 ulas
bawang putih
.

Setelah dihancurkan, gosokkannya pada kawasan yang terjejas dan lakukannya sebanyak 2 kali sehari.

5. Mandi garam laut

Tahukah anda, garam laut mempunyai sifat antibakteria dan antikulat yang kuat, menjadikannya rawatan semula jadi yang bagus untuk penyakit ini.

Bukan itu sahaja, mandian ini mampu menghalang pertumbuhan dan penyebaran jangkitan kulat berlaku.

Cara yang paling berkesan untuk menggunakan rawatan ini adalah dengan melarutkan
garam
 ke dalam mandian kaki yang hangat.

Rendam kaki anda sekurang-kurangnya 20 minit, dan keringkan kaki anda bersih-bersih setelah selesai berendam.

6. Bedak talkum

Bedak talkum, tepung  jagung, atau
bedak bayi
 juga dikatakan berfungsi untuk merawat masalah kulat air dengan memastikan kawasan yang terjejas sentiasa kering dan bersih.

Ia akan menyukarkan kulat untuk berkembang dan merebak dengan
menjaga dan mengawal peluh serta kelembapan kaki.

Untuk menggunakan rawatan ini, sapukan bedak talkum atau bedak antikulat secara terus ke kawasan terjejas setiap kali sebelum memakai stoking.

Selamat mencuba!


Soal Jawab Doktor: Apa Punca Berak Berdarah Yang Saya Alami?

Soalan Pembaca: Kenapa Berak Berdarah Boleh Berlaku?

Hi dan salam sejahtera doktor. Saya ingin bertanyakan satu soalan kepada doktor.

Saya merupakan seorang lelaki yang telah berumur hampir 40 tahun.
Saya mempunyai satu masalah di mana, ada kalanya
lubang dubur
 saya
mengeluarkan darah
 selepas saya membuang air besar.
Sewaktu saya
membuang air besar
, lebih-lebih lagi jika najis agak keras, saya sedar keluar
titisan darah
 dalam mangkuk tandas.

Walau bagaimanapun, saya tidak merasakan sebarang kesakitan yang berlaku sewaktu mencuci dubur saya.
Hal ini tidaklah berlaku setiap hari. Namun, ia sudah terjadi berulang kali sehingga membuatkan saya agak risau.
Adakah ini petanda buasir berdarah dan kenapa berak berdarah ini boleh berlaku ya?

Mohon penerangan yang jelas daripada doktor.
Terima kasih.

Jawapan Doktor

Terima kasih atas soalan yang diberikan berkenaan kenapa berak berdarah boleh berlaku.

Kenapa ada antara kita yang
berak berdarah dan sakit
? Berdasarkan simptom-simptom yang dinyatakan oleh pembaca ini, salah satu puncanya boleh jadi adalah
tanda-tanda masalah
 buasir berdarah.

Untuk pengetahuan pembaca, terdapat
dua jenis buasir
 yang boleh berlaku iaitu buasir luaran dan buasir dalaman.

Bagi buasir luaran, ia berlaku pada sekitar kulit luar bukaan lubang dubur.
Antara
simptom bagi buasir
 jenis ini ialah rasa gatal atau berlakunya keradangan di sekitar luar lubang dubur.
Selain itu, anda juga mungkin akan berasa sakit atau tidak selesa pada kawasan tersebut.
Pembengkakan juga boleh terjadi selain
pendarahan pada kawasan luar lubang dubur
.

Untuk jenis buasir dalaman pula, simptom yang dialami termasuklah pendarahan yang tidak menyakitkan sewaktu membuang air besar.
Darah yang keluar pula berwarna merah terang jika dilap dengan tisu.
Berdasarkan pengalaman yang dilalui oleh pembaca ini, besar kemungkinan anda mengalami buasir jenis dalaman.

Namun begitu, pesakit amat disarankan untuk berjumpa doktor sekiranya mempunyai gejala-gejala seperti berak berdarah agar pemeriksaan terperinci boleh dilakukan sebelum diagnosis dibuat. Kemudian rawatan yang tepat boleh diberikan kepada pesakit.

Jawapan ini disediakan oleh Dr Zai Muhammad Zaidi, Panel Perubatan Hello Doktor.

Untuk mendapatkan lebih banyak info berkenaan Sistem Penghadaman, anda boleh klik
di sini.

Atau sertai
komuniti
 kami untuk mengajukan soalan terus kepada ahli perubatan atau berkongsi pengalaman dengan ahli komuniti lain.

Kenapa berak berdarah? Ini puncanya

Kenapa berak berdarah? Ada beberapa punca yang boleh menyebabkan anda mengalami buasir berdarah.

Secara umumnya, buasir berlaku apabila terdapat tekanan yang terlalu banyak atau tinggi pada vena atau urat darah yang terletak di sekitar dubur anda.

Antara punca yang boleh menyebabkan ia berlaku adalah:

Mengalami sembelit atau cirit-birit yang kronik

Meneran dengan kuat sewaktu membuang air besar

Duduk terlalu lama di dalam tandas

Obesiti

Mempunyai sejarah keluarga yang mengalami buasir

Hamil

Kerap mengangkat beban yang berat

Berusia lebih 50 tahun

Melakukan hubungan seksual menerusi lubang dubur

Kami berharap maklumat di atas dapat membantu anda mengetahui simptom buasir berdarah dan kenapa buasir boleh berlaku.

Sebarang keraguan atau pertanyaan lanjut perlulah dirujuk dengan doktor untuk mendapatkan lebih kepastian.


Cari Cara Untuk Putihkan Paha Gelap? Cuba 5 Petua Ini, Mana Tahu Berhasil Untuk Anda!

Ramai individu khususnya yang sudah berkahwin,
 amat prihatin tentang masalah kulit
 contohnya apabila kawasan celah paha mereka itu mula berubah gelap dan hitam! Persoalannya, kenapa dan bagaimana pula cara putihkan celah peha anda kembali?

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Kenapa celah paha mudah gelap dan hitam?

Untuk pengetahuan anda semua, melanin akan mempengaruhi warna pada tubuh badan termasuk kulit, rambut dan mata. Tanpanya, bermakna individu itu mengalami kondisi bernama albino.

Penghasilan melanin yang tinggi di dalam tubuh badan bakal menyebabkan kulit individu itu lebih gelap. Hipotesisnya: lebih tinggi kadar melanin di dalam kulit,
lebih gelap warna kulit individu
.

Baca lagi artikel berkaitan:

Deodoran Punca Kulit Ketiak Gelap? Ini 5 Mitos Mengenai Ketiak Hitam!

9 Cara Memutihkan Ketiak Yang Hitam, Ini 9 Petua Moden Dan Tradisional!

Hati-Hati, Pakar Mengatakan Ketiak Hitam Merupakan Petanda Penyakit Berbahaya!

Ini adalah faktor utama individu memiliki
warna kulit yang lebih gelap
 sama ada pada seluruh atau sebahagian kulit sahaja terutama pada kawasan tersembunyi seperti celah paha masing-masing.

Dalam pada itu, wujud banyak lagi faktor yang mengakibatkan celah paha hitam iaitu hormon tidak seimbang, tekanan berat badan, geseran pada kulit, tabiat suka menggaru dan punca-punca lain.

Sekiranya anda juga ada masalah hiperpigmentasi pada paha, kena tahu cara putihkan celah peha!

Bagaimana pula cara putihkan celah peha?

Mereka yang sudah berkahwin mungkin akan lebih sensitif dengan isu ini kerana khuatir pasangan mula hilang minat pada penampilan diri lantas memberi kesan kepada ajakan untuk bersama.

Tenang, kami ada beberapa cara
untuk mencerahkan kembali kulit
paha yang gelap seperti berikut:

#1. Gunakan serbuk tawas

Pertama, anda boleh cuba gunakan serbuk tawas. Buat anda yang belum tahu tentangnya, ia adalah sejenis garam berbentuk kristal yang banyak dijual di gedung produk dan herba tradisional.

Sudah digunakan sejak zaman dahulu lagi, ia begitu mudah digunakan. Jika anda cari cara nak putihkan celah peha, hanya perlu sapu pada
 kawasan kulit yang gelap
 untuk dicerahkan. Namun sila waspada dengan kesan sampingan sapuan ini.

Cara putihkan celah peha #2. Kunyit

Anda juga boleh gunakan ekstrak kunyit di dalam bentuk jus dengan cara sapukan pada celah paha dan biarkan ia kering sebelum dibilas hingga bersih. Memandangkan kunyit biasa dipakai
sebagai
masker
 kulit muka
, maka ia mungkin ada impak yang positif.

Cara putihkan celah peha #3. Timun

Biasa digunakan sebagai bahan dapur untuk menghilangkan
lingkaran gelap di bawah mata
, timun juga mungkin berpotensi untuk memutihkan kawasan gelap pada celah paha. Caranya juga sama yakni disapu, dibiar dan dibilas untuk hasil yang lebih bagus.

#4. Sapukan ubat gigi, salah satu cara putihkan celah peha

Amat popular sebagai alternatif yang boleh disapukan pada kulit untuk memberi kelegaan akibat luka lecur atau kebakaran, bahkan ada juga individu yang menggunakan ia untuk memutihkan kulit.

Meskipun ramai yang kata begitu, anda perlu fikir banyak kali kerana ia tidak sesuai terutama bagi
mereka dengan jenis kulit sensitif
 kerana kandungan ubat gigi yang mampu menghakis kulit.

#5. Skrub yogurt & oat

Dipercayai sesuai untuk mereka yang ada masalah kulit gelap dan kondisi lain seperti
ekzema dan dermatitis
, kandungan asid laktik di dalam yogurt dan oat mungkin bagus buat kulit anda.

Caranya, campurkan yogurt dengan oat dan kacaukan hingga ia sebati. Kemudian, sapukan sahaja kedua-duanya pada celah paha yang gelap, gosok, bilas dan ulangi rutin ini secara berkala.

Adakah bahan-bahan di atas benar membantu?

Dalam pada itu, ada banyak lagi bahan yang dikatakan bagus sebagai cara nak putihkan celah peha termasuk
 madu, lemon, limau, kapur sirih
 dan lain-lain. Persoalannya, adakah ia benar?

Sebenarnya, bahan-bahan di atas itu
hanya sekadar petua tradisional
 yang telah lama digunapakai. Tahap keberkesanannya masih belum dapat dibuktikan dan memerlukan kajian lanjut!

Menurut Pakar Ortodontik dan Usahawan Kosmetik, Dr Irma Shida, ada banyak bahan tradisional yang individu boleh cuba sebagai usaha untuk memutihkan kembali celah paha yang gelap.

“Antara bahan semula jadi yang paling efektif
adalah gel lidah buaya
 kerana ia tinggi dengan kandungan aloin. Aloin ini dipercayai mampu memutihkan atau mencerahkan kulit dengan penggunaan secara konsisten.” – Dr Irma Shida

Konklusinya,
bahan-bahan tradisional di atas itu
 tadi mungkin boleh membantu individu yang ada masalah kulit celah paha yang gelap namun ia boleh jadi tidak begitu efektif buat semua orang.


Bagaimanakah Menjana Kreativiti Anak Anda?

Kreativiti adalah salah satu faktor yang menyumbang kepada kejayaan individu dalam segenap aspek kehidupan. Sebenarnya, setiap kanak-kanak lahir dengan kreativiti dalam diri mereka dan ibu bapa perlu menjadi pendorong untuk menjananya. Berikut merupakan beberapa tip bagi ibu bapa untuk menjana kreativiti anak mereka bagi memastikannya mencapai tahap dan potensi yang paling maksima.

Galakkan anak anda berdikari

Kebanyakan kanak-kanak gemar merujuk kepada ibu bapa untuk sebarang nasihat atau tunjuk ajar kerana mereka percaya bahawa ibu bapa adalah individu yang paling bagus membuat keputusan. Tidak dinafikan bahawa ia adalah perkara yang tepat untuk dilakukan oleh anak-anak apabila berdepan masalah. Namun begitu, anda juga perlu beri anak anda peluang untuk menyelesaikan masalah sendiri terlebih dahulu sebelum membantu mereka.

Biarkan anak anda berimaginasi

Ketika sedang membacakan anak anda buku cerita, anda boleh mencetuskan pemikiran kreatif anak anda dengan hanya membaca separuh daripada buku cerita tersebut dan meminta mereka untuk menghabiskan cerita itu sendiri. Selain itu, anda juga boleh galakkan anak anda untuk tidak terlalu mengikut contoh yang ada melakukan aktiviti melukis atau mewarna sebaliknya mengikut kemahuan dan kreativiti mereka sendiri.

Jangan bersikap negatif

Ibu bapa tidak sepatutnya terlalu tegas. Walaupun ia dapat membentuk disiplin yang baik dalam diri anak anda, ia akan menghalang penjanaan kreativiti dan keupayaan penyelesaian masalah mereka. Ibu bapa juga perlu elak memberi komen atau perbandingan yang negatif terhadap anak anda. Ini hanya akan menurunkan keyakinan diri mereka lalu menyebabkan mereka berasa takut akan cabaran atau sesuatu perkara yang baru.

Beri mereka sumber

Mainan bukan sahaja memberi keseronokan kepada anak anda malah merupakan alatan yang dapat membantu mereka menjana imaginasi. Ibu bapa seharusnya mengehadkan waktu anak anda menonton televisyen dan komputer. Sebaliknya, biarkan mereka bermain dengan permainan yang memerlukan kreativiti seperti tanah liat, mainan balok, mainan bangunan, mainan senibina, atau buku mewarna.

Namun begitu, jangan pula anda beri terlalu banyak mainan kerana ia akan membuatkan mereka cepat berputus asa dan bosan dengan satu jenis mainan sahaja. Ibu bapa perlu mencipta satu persekitaran yang menarik dan kreatif untuk menarik minat anak anda. Cara yang paling berkesan untuk merealisasikannya adalah mengecat bilik anak anda dengan warna-warna yang tampak menyerlah seperti kuning atau oren.

Hello Health Group
 tidak menyediakan nasihat perubatan, diagnosis, atau rawatan.


Buli Siber Memburukkan Kualiti Tidur, Kemurungan

Remaja yang mengalami buli siber lebih cenderung untuk mengalami tidur yang kurang baik, yang seterusnya meningkatkan tahap kemurungan. Ia berdasarkan penyelidikan yang dijalankan oleh University di Buffalo.

Walaupun penyelidikan telah mengkaji hubungan antara buli siber dan kemurungan, penyelidikan yang dijalankan oleh University of Buffalo adalah salah satu daripada beberapa penyelidikan untuk meneroka hubungan antara mangsa buli siber dan kualiti tidur.

Penyelidikan tersebut telah meninjau lebih daripada 800 remaja bagi aspek kualiti tidur, serangan siber dan kemurungan.

Penyelidikan tersebut akan disampaikan oleh Misol Kwon, pengarang pertama dan pelajar kedoktoran di University of Buffalo School of Nursing, di SLEEP 2019, mesyuarat tahunan ke-33
Associated Professional Sleep Societies
 di San Antonio, Texas dari 8 hingga 12 Jun 2019.

Menurut Kwon, buli siber di internet dan media sosial adalah satu bentuk pembulian rakan sebaya yang unik yang juga satu kebimbangan kesihatan mental yang berkembang dalam kalangan remaja. Menurut beliau lagi, memahami perkaitan ini menyokong keperluan untuk menyediakan pendidikan tidur yang baik dan pencegahan risiko serta intervensi kepada kanak-kanak yang menunjukkan tanda-tanda dan simptom kemurungan.

Menurut
U.S. Office of Adolescent Health,
hampir satu pertiga remaja mengalami simptom kemurungan, yang merupakan tambahan kepada perubahan pola tidur, termasuk kerengsaan yang berterusan, kemarahan dan pengeluaran daripada lingkungan sosial.

Menurut Kwon lagi, hampir 15 peratus pelajar sekolah tinggi di Amerika Syarikat melaporkan yang mereka dibuli secara elektronik. Pada tahap yang lebih parah, kemurungan boleh mengakibatkan gangguan prestasi persekolahan, merosakkan hubungan atau mendorong kejadian bunuh diri.

Risiko membiarkan kemurungan menjadi lebih teruk menonjolkan keperluan penyelidik dan ahli klinikal untuk memahami dan memberi fokus terhadap kualiti tidur dan faktor risiko lain yang berpotensi memburukkan lagi gangguan tersebut.

Buli siber bukan sahaja memberikan kesan semasa kepada mangsa buli, tetapi turut memberi kesan jangka panjang kepada mereka yang terkesan. Gangguan mental seperti kemurungan, keresahan dan serangan panik akan sentiasa menghantui diri mangsa buli siber seterusnya menjejaskan pelbagai fungsi hidup mangsa.

Baca juga:

Pembuli dan Mangsa Buli: Keduanya Mendapat Impak Negatif

Buli: Perempuan Lebih Terkesan Berbanding Lelaki

Buli Tingkatkan Risiko Kesihatan Mental dan Pengangguran


Seks Oral Semasa Hamil, Selamat Ke Jika Tertelan Air Mani? Ada Kesan Kepada Bayi Tak?

Seks semasa mengandung
 boleh menyebabkan kebimbangan bagi sesetengah
ibu hamil
 apatah lagi jika tidak sengaja melakukan perbuatan ini; menelan sperma. Apakah kesan menelan air mani terhadap ibu dan juga
bayi dalam kandungan
?

Jika ini adalah
pengalaman pertama
 anda berbadan dua, pastinya ia menjadi antara persoalan yang kerap bermain di minda selain adakah selamat
seks oral
 semasa
tempoh kehamilan.

Bagi mengetahui jawapannya, teruskan membaca artikel ini.

Untuk mendapatkan lebih banyak info tentang Kehamilan, sila dapatkannya
di sini.

Selamat ke ibu yang mengandung menelan sperma?

Secara umumnya, tiada masalah untuk anda melakukan
hubungan seksual bersama suami hingga ke trimester ketiga
, dengan syarat doktor memberikan lampu hijau.

Paling penting, diri anda sendiri sebagai wanita hamil, menginginkannya. Ini kerana dipercayai
dorongan seks wanita meningkat secara drastik ketika mengandung
.

Namun dalam masa yang sama, anda bimbang dan berasa tidak selesa dengan
perubahan diri
.

Maka anda terbayangkan
seks oral
 sebagai pilihan terbaik untuk memenuhi keinginan.

Tetapi apakah kesan menelan air mani dan adakah ia selamat buat ibu yang mengandung?

Jika itu yang menjadi kerisauan anda, ketahuilah menelan sperma dalam kebanyakan kes adalah selamat dan biasanya ia akan dicerna sebagai makanan biasa.

Sperma terdiri daripada air dan sejumlah kecil gula, natrium (garam), kalium, zink dan nutrien lain.

Selagi anda tidak mempunyai alahan, tiada apa yang perlu dirisaukan jika tertelan air mani pasangan semasa melakukan seks oral ketika hamil.

Bahkan, tidak wujud bahaya daripada air mani itu kepada bayi anda.

Kelebihan menelan sperma ketika hamil

Berdasarkan beberapa kajian, menelan air mani itu sendiri dipercayai
memberikan manfaat semasa kehamilan
.

Melalui penyelidikan yang diterbitkan dalam
Journal of Reproductive Immunology
 mendedahkan bahawa wanita yang menelan sperma semasa hamil dapat mengurangkan
risiko preeklampsia
.

Bukan sekadar itu, dalam penemuan pada tahun 2010 menunjukkan ‘makan’ sedikit air mani ketika hamil dapat membantu menyembuhkan
mabuk pagi (morning sickness)
.

Baca juga:

Boleh menelan sperma TAPI selamatkah seks oral ketika hamil?

Jadi secara kesimpulannya, menelan air mani tidak mendatangkan sebarang masalah kepada ibu yang mengandung.

Pun begitu, persoalan lain selain menelan sperma, adakah selamat untuk melakukan seks oral semasa kehamilan?

Sememangnya, anda dan pasangan boleh melakukannya. Cuma wanita hamil perlu lebih berhati-hati jika ingin melakukan seks oral, kerana wujud beberapa risiko.

Embolisme udara

Jika ingin melakukan seks oral, anda perlu memaklumkan kepada suami agar tidak menghembus udara ke dalam faraj.

Ini kerana perbuatan yang disebut sebagai
air embolisme
 – atau gelembung udara – berisiko menyekat urat atau arteri.

Keadaan tersebut sekali gus meningkatkan risiko wanita
untuk mengalami serangan jantung
 atau
angin ahmar.

Gelembung udara itu juga boleh terbentuk
pada plasenta
.

Keadaan itu berbahaya bagi janin yang bergantung
pada plasenta
 untuk mendapatkan nutrien dan oksigen.

Perbuatan menghembus udara ke dalam faraj juga boleh mengubah tekanan udara, yang dapat menyebabkan saluran darah pecah.

Tetapi bagaimana embolisme udara berlaku?

Pasangan anda mungkin secara tidak sengaja menghembus udara ketika meletakkan lidah di dalam faraj.

Mungkin cara yang lebih selamat adalah jika pasangan anda mencium dan
menjilat kelentit
 dan bibir sekitar faraj (labia) sahaja.

Walau bagaimanapun, ia situasi yang sangat jarang untuk berlaku.

Tetapi amat penting untuk anda mengetahuinya kerana ia berpotensi
membawa maut
 kepada anda dan juga
si kecil dalam kandungan.

Jangkitan kelamin

Walaupun terdapat manfaat pada kehamilan daripada menelan sperma, anda harus sedar bahawa seks oral boleh mendedahkan anda kepada jangkitan kelamin (STD).

STD adalah termasuk HIV, HPV, herpes,
gonorrhea dan klamidia
 – boleh menular semasa melakukan sebarang jenis aktiviti seksual, termasuklah seks oral.

Dalam beberapa kes, STD boleh merebak kepada janin, sama ada melalui plasenta atau
saluran kelahiran
 semasa
proses bersalin
.

Ia boleh menyebabkan komplikasi serius dan
masalah kesihatan bagi bayi
, termasuklah masalah neurologi, kebutaan serta jangkitan darah.

Kematian dalam kandungan antara risiko yang turut boleh terjadi.

Strategi mengurangkan risiko

Menelan sperma semasa seks oral tiada masalah, cuma untuk menurunkan risiko jangkitan kelamin, terdapat panduan yang boleh anda ikuti untuk melakukan hubungan seksual.

Anda disaran mengelakkan hubungan seksual jika pasangan mengalami luka atau kesakitan pada bahagian bawah badan, punggung, paha atau lutut yang mungkin disebabkan herpes.

Sebaiknya tunggu sehingga beberapa gejala mereka hilang.

Di samping itu, penggunaan kondom semasa seks juga dapat membantu mencegah penyebaran jangkitan STD.

Dental Dam

Pemakaian
dental dam
juga dapat memberikan perlindungan terhadap jangkitan kelamin semasa seks oral.

Dental dam
sekeping getah nipis yang diletakkan di atas klitoris, labia dan faraj anda.

Sekiranya ibu hamil dijangkiti herpes, doktor boleh menetapkan ubat antivirus untuk membantu mengurangkan risiko penularan ke janin atau
bayi semasa dilahirkan
.

Jika terdapat tanda yang menunjukkan jangkitan kelamin itu aktif saat melahirkan, doktor mungkin akan menasihati anda
melakukan kelahiran caesarean
.

Seandainya ada sebarang keraguan tentang menelan sperma atau seks oral, dapatkan penjelasan daripada doktor untuk lebih kepastian, okay?


4 Jenis Ubat Ini Mungkin Tidak Akan Berkesan Buat Orang Obes (Salah Satunya Pil Perancang!)

Seperti mana yang kita semua mungkin sudah tahu, terdapat banyak kesan akibat
obesiti yang akan menjejaskan aspek kecantikan serta kesihatan diri
.

Terkini, muncul pula banyak kajian yang menyatakan bahawa ada beberapa jenis ubatan yang mungkin tidak akan berkesan 100% terhadap individu yang obes.

Persoalannya, apakah jenis ubatan yang dimaksudkan? Jom ketahui kesan akibat obesiti untuk pengambilan sesetengah ubat dalam artikel ini.

Kaitan di antara obesiti & ubatan tidak berkesan

Di Malaysia, Tinjauan Kesihatan Kebangsaan dan Morbiditi (NHMS) pada tahun 2019 mendapati bahawa sekitar
 50.1% individu mengalami masalah berat badan
.

Angka yang agak membimbangkan ini merangkumi 30.4% individu yang mengalami masalah berat badan berlebihan serta 19.7% individu yang mengalami obesiti.

Apa kaitan masalah berat badan dengan ubatan tidak berkesan pula? Dr David Bearden dari College of Pharmacy di Oregon State University ada jawapannya!

Menurut beliau, ubatan tidak berkesan buat individu obesiti kerana jisim tubuh badan berlebihan mereka yang tidak dapat dirangkumi 100% oleh ubatan tersebut.

Selain itu, obesiti juga akan mempercepatkan proses mengurai atau melerai ubatan tersebut lantas membuat ia lebih cepat disingkirkan dari tubuh badan mereka.

Disebabkan itu,
adalah wajar untuk kalian sentiasa mengawal berat badan
 supaya kekal ideal dengan BMI agar kesan akibat obesiti ini tidak berlaku kepada diri anda.

Jenis ubatan yang mungkin tidak akan berkesan

Pakar Endokrinologi Dr Ken Fujioka dari Scripps Clinic di San Diego bersetuju dengan fakta ini dan turut menambah beberapa jenis ubatan yang mungkin tidak berkesan.

Berikut adalah beberapa jenis ubatan yang mungkin tidak berkesan 100% buat individu obes:

#1. Antibiotik

Menurut kajian yang diterbitkan dalam jurnal Pharmacotherapy,
ada beberapa jenis ubatan antibiotik
 yang mungkin tidak berkesan jika digunakan oleh penderita obesiti.

Ini adalah disebabkan tubuh badan mereka mempunyai jisim yang lebih banyak dan kemampuan ubatan tersebut untuk merangkuminya adalah terbatas.

Disebabkan itu, telah disarankan agar pesakit obesiti diberikan dos yang lebih banyak lebih-lebih lagi jika ia melibatkan jangkitan bakteria yang lebih teruk.

#2. Pil perancang kehamilan

Menurut kajian yang diterbitkan dalam jurnal Expert Review of Clinical Pharmacology, pil perancang kehamilan mungkin tidak berkesan 100% buat wanita obes.

Ini adalah disebabkan pil perancang kehamilan mungkin akan memerlukan 2 kali ganda tahap keberkesanan bagi memastikan wanita obes mampu merancang.

Disebabkan itu, para wanita yang mengalami obesiti mungkin perlu memikirkan alternatif lain selain
pil perancang untuk mengelakkan kehamilan luar jangka
.

#3. Pil kecemasan

Menurut kajian yang diterbitkan dalam jurnal Contraception,
pil yang juga dikenali sebagai
morning after pill
ini juga kurang berkesan buat wanita obes.

Ini adalah disebabkan hipotesis di mana wanita obes berisiko untuk mengandung 3 kali ganda lebih tinggi berbanding wanita normal walaupun mengambil pil ini.

Disebabkan itu, ada satu alternatif yang dicadangkan selain pengambilan pil iaitu pemasangan alat berbentuk huruf T bernama IUD yang dipercayai lebih efektif.

#4. Pil kesuburan

Menurut kajian yang diterbitkan dalam jurnal Clinical Endocrinology and Metabolism,
pil kesuburan juga mungkin tidak berkesan buat wanita obes
.

Ini adalah disebabkan perempuan obes cenderung mempunyai masalah berkaitan sistem ovulasi mereka yang akan mengganggu tahap keberkesanan ubatan tersebut.

Disebabkan itu, adalah lebih baik untuk anda menurunkan berat badan terlebih dahulu jika ada masalah kesuburan sebelum mencari alternatif lain untuk mudah hamil.

Ubatan yang membawa kepada masalah obesiti

Sebenarnya, bukan sahaja obesiti itu akan membawa kepada masalah ubatan tidak berkesan, malahan ada juga ubat
yang boleh menyebabkan masalah obesiti
.

Ini merupakan informasi yang boleh dikatakan sebagai agak penting memandangkan peratusan individu dengan masalah berat badan di negara kita adalah sangat tinggi.

Untuk pengetahuan anda, antara ubatan yang boleh membawa kepada kesan akibat obesiti adalah ubatan yang digunakan untuk merawat penyakit berkaitan mental.

Antara jenis ubatan tersebut adalah seperti ubat penenang yang banyak digunakan oleh mereka yang mengalami masalah kegelisahan, kemurungan atau sukar untuk tidur.

Oleh itu,
anda yang mengalami obesiti
 dan mempunyai preskripsi ubatan ini wajar untuk berhubung dengan doktor bagi mengelakkan kesan akibat obesiti ini.

Konklusinya, memang terdapat banyak kaitan di antara obesiti dan ubat. Jadi, sila ambil ubatan yang perlu dan ketahui kesan sampingannya terlebih dahulu okay!


4 Tip Cepat Hamil

4 Tip Cepat Hamil

Kehamilan merupakan satu pengalaman yang sangat berharga bagi seseorang perempuan itu dengan pasangannya. Walaupun kadangkala kehamilan datang tanpa dijangka, ada juga pasangan yang memerlukan masa dan tenaga yang lebih. Berikut merupakan berberapa tip jika anda mengalami masalah ini:

Berhenti merancang keluarga segera

Terdapat beberapa jenis pil perancang yang mungkin anda ambil akan menurunkan tahap kesuburan anda untuk seketika biarpun anda telah berhenti mengambilnya. Walaubagaimanapun, kemungkinan untuk hamil masih ada walaupun mungkin mengambil masa yang lebih untuk ovulasi menjadi normal. Anda tidak perlu risau kerana bayi anda akan sihat sahaja.

Semak waktu anda datang bulan

Peluang untuk hamil boleh jadi begitu tipis kerana telur hanya boleh bertahan selalunya 24 jam selepas anda habis tempoh datang bulan. Oleh itu, masa yang sesuai merupakan faktor utama untuk kehamilan. Tempoh anda datang bulan juga tidak semestinya tepat dan sama setiap bulan. Kadangkala, tempohnya boleh jadi beberapa hari awal atau lewat. Jadi untuk tidak melepaskan peluang, pasangan seharusnya melakukan hubungan seks 3 kali seminggu.

Berhenti merokok

Sebagai tambahan kepada pelbagai risiko lain yang menakutkan, merokok mempunyai kesan negatif kepada kesuburan. Sehubungan dengan itu juga, kanak-kanak yang mempunyai ibu bapa perokok juga berisiko mengalami masalah kesuburan. Merokok menyebabkan bilangan sperma menjadi kurang dan menrencatkan pergerakannya selain mencacatkan bentuk dan fungsi sperma. Jika anda ingin hamil lebih cepat, pastikan anda menjauhi rokok.

Hadkan pengambilan kafein

Kebanyakan daripada kita bergantung kepada kafein untuk memulakan hari. Jika anda ingin hamil, hadkan pengambilan kafein anda kerana kandungan kafein yang tinggi turut menyebabkan kesuburan anda terjejas. Selain itu, pengambilan kafein yang melebihi 200-300 mg sehari boleh mengakibatkan keguguran. Anda boleh menikmati kafein dan masih mempunyai bayi yang sihat tetapi pastikan anda tidak melebihi 5 cawan atau 500 mg kafein sehari. Untuk pengetahuan anda, 16 auns secawan kopi Starbuck yang dibru mengandungii sehingga 330 mg kafein.

Boleh dikatakan pasangan yang melakukan hubungan seks selama setahun tanpa perlindungan mempunyai peluang yang besar untuk hamil. Walaubagaimanapun, tidak semua pasangan seperti itu. Bersabar, tetapi jika masa yang diambil terlalu lama, anda boleh merujuk kepada pakar.

Hello Health Group
 tidak menyediakan nasihat perubatan, diagnosis, atau rawatan.


AWAS! Sebenarnya Terdapat Bahaya Penapis Air Terhadap Kesihatan Mulut Anda!

Zaman sekarang, kebanyakan orang sudah tidak lagi
menjerang air memakai cerek
 kerana sudah tahu akan
kebaikan penapis air
 tanpa peduli tentang bahaya penapis air.

Lihat sahaja di dalam rumah atau pejabat, majoriti mesti memasangnya.

Pun begitu, ada ura-ura yang mengatakan bahawa air yang ditapis menggunakannya tidak selamat untuk diminum dan boleh
mendatangkan bahaya kepada kesihatan mulut
.
Benarkah?

Untuk mendapatkan lebih banyak informasi tentang Kesihatan Mulut, anda boleh klik
di sini
.

Perlu atau tidak anda pasang penapis air?

Kini, lambakan jenama penapis air sama ada tempatan atau luar negara telah berada di pasaran.

Bukan itu sahaja, mereka juga kini sudah bergiat lebih aktif dengan menggunakan khidmat ejen untuk memasarkan atau mempromosikan setiap produk mereka.

Maka, tidak hairanlah
 jika banyak kediaman yang memasangnya
 tanpa tahu apa bahaya penapis air ini.

Persoalannya, adakah ia satu keperluan?

Untuk pengetahuan anda, syarikat pengurusan bekalan air di Malaysia seperti Syabas, Sains dan Ranhill SAJ dan lain-lain telah menetapkan standard taraf kualiti air di negara kita yang berpandukan standard
World Health Organization
 (WHO).

Oleh itu, kandungan
 klorin dan florida dalam air
 di negara adalah selamat untuk digunakan sebagai air minuman.

Jadi, pemasangan penapis air di dalam kediaman anda adalah alternatif pilihan anda sendiri, bukannya satu keperluan.

Ini bahaya penapis air kepada kesihatan!

Di negara kita, syarikat bekalan air telah membekalkan
air yang mengandungi klorin dan florida
 dan pelbagai mineral lain kepada kita.

Ia sebenarnya adalah satu kaedah yang paling jimat, selamat dan efektif dalam mencegah penyakit karies gigi.

Pun begitu, sudah banyak kajian kini yang membuktikan alat penapis air dengan sistem osmosis berbalik akan mengurangkan atau menyingkirkan terus kandungan mineral-mineral ini.

Oleh itu, ia akan memberi kesan secara tidak langsung
kepada kesihatan mulut kita
.

Dalam erti kata yang lebih mudah, ia sebenarnya mungkin akan mengganggu sistem yang telah dicipta oleh manusia dalam
membekalkan mineral-mineral yang diperlukan
 oleh kesihatan mulut kita.

Jadi, apakah yang boleh anda lakukan?

Pilih alat yang jauh lebih sesuai ya?

Tidak salah untuk anda menggunakannya dengan alasan untuk
menghilangkan rasa payau pada air
 atau menyahkan warna dan bendasing yang terdapat dalam air.

Cuma, ada beberapa perkara yang perlu anda pertimbangkan terlebih dahulu:

Pastikan sistem penapisan air yang anda gunakan telah berdaftar dengan badan regulasi seperti SIRIM

Pastikan sistem penapisan air yang anda gunakan diselenggara secara berkala seperti 3 bulan sekali

Jadi, keputusan untuk
memasang sistem penapisan air
 di rumah atau pejabat adalah terletak di tangan anda.

Ya, mungkin ada bahaya penapis air kepada kesihatan mulut kita.
Namun, kita juga tidak boleh nafikan ia berkesan dalam
menapis bau, warna dan tekstur air
.

Jika anda tidak mahu menggunakannya, tidak wujud sebarang masalah.
Anda masih boleh terus menggunakan cerek untuk menjerang air!


Penyakit Fabry: Kurang Enzim Akibat Gangguan Genetik

Penyakit Fabry sangat jarang ditemui. Ia berlaku kerana gangguan pada gen (disebut sebagai gen GLA) menyebabkan kekurangan pada kuantiti atau fungsi sejenis enzim bernama
alpha-galactosidase A
. Enzim ini berperanan mengurai jenis lemak tertentu di dalam badan, iaitu GL-3 dan GL-4.

Apabila gagal diuraikan, lemak tersebut akan terkumpul di dalam tubuh. Kesannya, salur darah menjadi sempit sehingga berpotensi menjejaskan organ lain termasuk kulit, buah pinggang, jantung, otak, dan sistem saraf.

Mengelakkan sumber makanan mengandungi lemak adalah hampir mustahil. Kita mengambil lemak hampir setiap hari dalam hidangan. Oleh itu, penyakit Fabry tentu menjejaskan kualiti hidup jika tidak dirawat. Ia merupakan penyakit yang bersifat progresif tetapi rawatan dapat membantu mengawal atau melambatkan perkembangannya.

Apakah simptom penyakit Fabry?

Simptom yang dialami mungkin berbeza bagi setiap individu. Antaranya:

Rasa sakit dan panas di tangan dan kaki yang semakin teruk semasa bersenam, demam, cuacana panas, dan semasa letih.

Tompok kecil berwarna merah gelap yang kebiasaannya ditemui antara pusat dan lutut.

Penglihatan kabur dan pendengaran terganggu atau mendengar bunyi berdering.

Berpeluh kurang dari normal.

Sakit perut sejurus selepas makan

Dalam kes yang lebih serius, simptom yang mungkin berlaku termasuk:

Peningkatan risiko serangan jantung dan strok.

Masalah buah pinggang serius termasuk kegagalan buah pinggang.

Tekanan darah tinggi.

Kegagalan jantung.

Osteoporosis.

Apakah pilihan rawatan penyakit Fabry?

Rawatan paling biasa diberikan ialah terapi gantian enzim (ERT) yang berperanan menggantikan enzim yang kurang atau tidak berfungsi dengan baik. Jadi, lemak di dalam badan dapat diuraikan dan mengelakkan ia dari terkumpul. Suntikan enzim mungkin diperlukan setiap beberapa minggu.

Pilihan lain ialah ubat
migalastat
. Bukan menggantikan fungsi enzim, tetapi ia membantu menstabilkan fungsi enzim tersebut.

Selain itu, beberapa ubat dan rawatan mungkin diberikan untuk mengawal simptom yang ada. Memandangkan penyakit ini menjejaskan seluruh tubuh badan, beberapa ujian dan pemeriksaan mungkin dilakukan oleh doktor untuk mengesan sebarang kesan atau komplikasi melibatkan organ berbeza.


Fakta Alahan Makanan dan Kanak-kanak

Fakta Alahan Makanan

Alahan makanan berlaku apabila badan menganggap sesuatu makanan tertentu sebagai agen berbahaya dengan memberi isyarat kepada sistem imun bagi menghasilkan antibodi untuk melawan. Sebarang bentuk perhubungan, termasuk menyentuh, makan atau menghirup zarahnya, dengan makanan yang mencetuskan pelepasan bahan kimia tertentu, salah satunya histamin yang digunakan badan untuk mempertahankan diri. Reaksi ini akhirnya menyebabkan simptom alahan yang menjejaskan sistem pernafasan, saluran gastrousus, kulit atau sistem kardiovaskular. Ikuti artikel ini untuk mengetahui lebih fakta alahan makanan.

Mengenal pasti sama ada anak anda mempunyai alahan makanan?

Simptom umum alahan makanan segera adalah seperti:

Kulit kemerahan

Gatal-gatal

Ruam merah yang gatal

Bibir, mata dan muka bengkak

Hidung berair atau tersumbat, bersin dan mata berair

Loya, muntah, kesakitan pada bahagian perut dan cirit-birit

Kegatalan pada bahagian mulut atau tekak

Jika alahan menjadi kronik,
anafilaksis
 mungkin boleh berlaku. Dapatkan bantuan perubatan dengan segera jika anak anda mengalami:

Berdehit

Sesak dada

Bengkak lidah dan tekak

Saluran pernafasan tersekat

Tekanan darah rendah diikuti kejutan

Pening kepala, kekeliruan dan tidak sedarkan diri

Dalam sesetengah kes, alahan makanan mungkin sukar untuk dikesan kerana ia kelihatan terlalu halus. Ia dirujuk sebagai alahan tertunda yang sering menyebabkan masalah semasa bayi. Tidak seperti alahan makanan segera yang melibatkan pelepasan histamin, alahan makanan tertunda berhubung kait dengan bahagian sistem imun tertentu yang mengambil masa yang lebih lama untuk bertindak balas terhadap alergen. Tindak balas yang lambat ini menyukar untuk mengenal pasti makanan yang mencetuskan alahan, yang menyebabkan ibu bapa memberikan bayi makan makanan yang mengandungi alergen berulang-kali. Alahan makanan tertunda mungkin menyebabkan masalah kesihatan seperti
ekzema
, refluks, kolik, pertumbuhan terbantut, cirit-birit dan sembelit. Keadaan ini hanya akan bertambah baik jika alergen dikeluarkan daripada pemakanan bayi. Makanan biasa yang mencetuskan alahan adalah seperti susu, soya, telur dan gandum.

Alahan makanan VS intoleransi makanan

Sering kali, ramai individu tersalah faham mengenai kedua-dua keadaan ini. Intoleransi makanan mungkin menyebabkan simptom yang hampir sama, tetapi ia tidak melibatkan sistem imun malah tiada sebarang pelepasan histamin. Intoleransi makanan boleh dirujuk sebagai ketidakupayaan sistem pencernaan untuk memproses makanan tertentu. Keadaan ini boleh menyebabkan ketidakselesaan atau gangguan tetapi tidak bahaya.

Apa yang perlu dilakukan jika anak anda mempunyai alahan makanan?

Adalah mudah untuk mengesan alahan makanan segera kerana tindak balas yang pantas. Jika anda mengesyaki sebarang alahan makanan, elakkan bayi anda dari bersentuhan dengan makanan tersebut sehingga anda membawa mereka berjumpa dengan doktor. Jika anda merasakan masalah kesihatan anak anda seperti cirit-birit atau refluks, sebagai contohnya, disebabkan oleh alahan makanan tertunta, catatkan apa yang anak anda makan atau apa yang anda makan jika anda masih menyusukan bayi anda untuk melihat sebarang simptom yang boleh dikaitkan dengan sebarang makanan. Diari pemakanan ini juga membantu apabila anda membawa anak anda berjumpa doktor.

Anda mungkin berminat untuk membaca artikel:

Bahaya Alahan Makanan

Alergi Telur Pada Kanak-kanak

Boleh Ke Bagi Bayi Makan Strawberi?

4 Cara Mengetahui Anak Mengalami Alahan Makanan